Doorashada Gudoomiyaha Baarlamaanka miyay ka qayb galayaan Korjoogto Caalami ah? – Daily Som\nDoorashada Gudoomiyaha Baarlamaanka miyay ka qayb galayaan Korjoogto Caalami ah?\nBy Staff on April 27, 2018 No Comment\nWararkii ugu dambeeyay ee anu ka helayno Guddiga Doorashada Guddoomiyaha Baarlamaanka Fedaraalka ah ee Soomaaliya ayaa sheegaya ij aysan imaan doonin wax korjoogta ah oo ka socda Beesha Caalamka.\nDoorashadaan oo dhici doonta 30 ka bishaan ayaa qaban qaabadeeda waxa ay muqdisho uga socotaa si heer sara ah, waxaana laga dareemayaa Guud ahaan magaalada Muqdisho iyo dalka.\nGudoomiyaha Gudiga Doorashada Xildhibaan Nuur Iidow Bayle ayaa sheegay in ay timaad Korjoogto caalami ah imaashaooda in aysan muhiim.\nNuur iidoow oo ka hadlaya arinta korjoogtda ayaa sheegay in aan loo baanayn isla markaana ujeedkoodu yahay inaan loo dhaaxayn hadalkiisa ayaa waxaa ka mid ahaa “Ujeedka aan u sameynayn arrintan ayaa waxa ay tahay inaan loo dhaxeynin Baarlamaanka iyo Musharaxiinta”\nXildjibaan iidow ayaa sheegay Doorashadan in ay ka qeyb galayaan Xubnaha golaha shacabka oo codeynaya, wuxuuna tilmaamay Musharax walba in loo lee yahay hal cod oo kaliya.\nGudoomiyaha Gudiga Doorashada Afahayeenka Baarlamaanka Fedaraalka ah ee Soomaaliya Nuur Iidow Bayle ayaa rajo ka qaba in si cadaalad ah ku qabsoonto Doorashada, wuxuuna dhanka kale cadeeyay in ay la kulmeen Musharaxiinta oo dhan, isla mrkaana ay kala hadleen in la ilaaliyo nidaamka.\n” keliya waxaan Musharax walba u ogolnahay Hal qof oo codadka u tiriya, dhammaan Musharaxiinta waan la kulanay waxaan u sheegnay in Doorashada ay ku dhaceys qaab cadaalad ah, iyaguna aad ayay noogu kalsoon yihiin.”.\nDoorashada Gudoomiyaha Baarlamaanka miyay ka qayb galayaan Korjoogto Caalami ah? added by Staff on April 27, 2018


Booliska Soomaaliya oo xusaya sanad-guuradii 74aad\nMUQDISHO, Soomaaliya - Ciidanka Booliska Soomaaliya ayaa maanta oo Arbaco ah, 20-ka December u dabaal-degaya sanad-guurada 74aad ee aas-aaskiisa oo ahayd 1943.\nXuska munaasabadan ayaa waxay ka dhacaysaa qeybo badan oo kamid ah dalka, gaar ahaan magaalada Muqdisho, iyadoo amaanka si weyn loo adkeeyay si looga hortago weeraro Al Shabaab inta lagu guda jiro dabaal-degga.\nRa'iisul Wasaare Khayre, wasiirro iyo mas'uuliyiin sare oo kamid ah dowladda Federaalka ayaa ka qeybgalaya xaflad ka dhacaysa xarunta Jeneraal Kaahiye oo lix maalmood kahor uu ka dhacay weerar ismiidaamin ah oo 18 Boolis ah ay ku dhinteen.\nTaliyaha KMG ah ee Booliska Jeneraal Mukhtaar Xuseen Afrax ayaa sheegay in ciidamada ay soo mareen marxalado kala duwan intii uu dalka kusoo jiray burburka, islamarkaana waxa uu ku booriyay ciidanka inay labo jibaaraan dedaalkooda lagu soo celinayo nabadda dalka.\nMadaxweynaha Soomaaliya Maxaamed Cabdullaahi Farmaajo ayaa la filayaa inuu khudbad u jeediyay ciidamada taasi oo ku aadan munaasabada xuska 20-ka Maarso, isagoo la filayo inuu diirada ku saaro khudbadiisa arrimaha amaanka wadanka.\nCiidamada Booliska Soomaaliya ayaa kamid ah hay'adaha amniga ee saameeyay dagaalladii sokeeye ee dalka, balse hadda kasoo kabanaya burburkii soo gaaray, iyadoo dowlado iyo hay'ado shisheeye ka caawinayaan dib u dhiskooda iyo mushaaraadkooda.\nSidee u dhacday xuska maalinta Booliska Soomaaliya? [Sawirro]\nSoomaliya 20.12.2017. 16:12\nCiidamada Booliska Soomaaliya ayaa maanta u dabaal degay sanad-guradii 74aad xilli ay jirto...\nRag hubeysan oo lagu toogtey duleedka Muqdisho [Fahfaahin]\nSoomaliya 04.10.2018. 18:03\nDhalinyaro ka qeybqaadanaya dagaalka ka dhanka ah Al Shabaab\nWar Saxaafaded 25.11.2017. 20:43\nKhayre oo ka hadlay qaraxii Muqdisho iyo Khasaaraha oo kordhay\nSoomaliya 14.12.2017. 15:37\nQarax ka dhacay Xarunta Tababarka Booliska Soomaaliya\nSoomaliya 14.12.2017. 09:36\nTaliye Ciidan oo lagu dilay Muqdisho iyo Wararkii ugu dambeeyey\nSoomaliya 20.03.2018. 22:58\nMadaxweyne Farmaajo oo booqday Ciidamada dagaalka loo diyaariyay\nWar Saxaafaded 21.10.2017. 17:34\nKeydkii ugu weynaa ee hubka Al-Shabaab oo la qabtey [DAAWO]\nSoomaliya 07.04.2019. 11:12


DAAWO USA: Xildhibaanad Ilhan Cumar oo ka hadashay go’aankii Trump ee dalalka Muslimiinta – VIDEO |\nDAAWO USA: Xildhibaanad Ilhan Cumar oo ka hadashay go’aankii Trump ee dalalka Muslimiinta – VIDEO\nMareykanka (estvlive) 29/01/2017\nXildhibaanad Ilhan Cumar oo ka tirsan Baarlamaanka Minnesota ayaa ku tilmaamtay wax laga xumaado wareegtadii Trump ku hakiyey socdaalka muwaadiniinta 7 wadan oo ay Soomaaliya ku jirto 90ka maalmood ee soo socda.\nGo’aankan ayaa dhaliyey mudaharaadyo ka bilowday gudaha Maraykanka oo looga soo horjeedo amarkan Madaxweyne oo lagu tilmaamay mid dhaawaci doona sumcada Maraykanka iyo xiriirka uu la leeyahay dalalka Islaamka.\nIlhan Cumar oo u warameysay Telefishinka CNN ayaa sheegtay in wax lala yaabo ay tahay dalalka xayiraadan uu saaray Trump ay yihiin wadamada Muslimiinta ah oo uu Maraykanka lug weyn ku lahaa dagaalada ka socda dhulkaasi, sidoo kale dalalkaasi ayaa ah kuwo aan ka qeyb qaadan wax weeraro argagaxiso ah oo ka dhacay gudaha Maraykanka.\nDalalka xayiraada la saaray ayaa lagu sheegay wadamada uusan Donald Trump la lahayn wax xiriir ganacsi ah.\nIRAN oo u jawaabtay Trump\nDowlada IRAN oo kamid ah wadamada Xayiraada lagu soo rogay Muwaadiniintooda ayaa shaacisay inay iyaduna xayiraad saari doonto Muwaadiniinta Maraykanka inaysan imaan karin dalkooda, go’aankaasi oo ay xukuumada Tehran sheegtay inay ugu jawaabeyso warkii kasoo baxay Trump.\nWadamada kale ee muwaadiniintooda xayiraada la saaray ayaa kamid ah Soomaaliya, Sudan, Yemen, Liibiya, Ciraaq iyo Siiriya, dalalkan ayaan iyagu weli sheegin waxay ay uga jawaabi doonaan go’aanka Madaxweynaha cusub ee Maraykanka.


War-murtiyeedka wadajirka ah ee booqashada madaxweyne Farmaajo ee dalka Ereteriya - Calanka.com\nWar-murtiyeedka wadajirka ah ee booqashada madaxweyne Farmaajo ee dalka Ereteriya\nMadaxweynaha Jamhuuriyadda Federaalka Soomaaliya Mudane Maxamed Cabdullaahi Maxamed ayaa booqday dalka Ereteriya muddadii u dhexaysay 10-ka ilaa 11-ka bisha Jannaayo ee 2020, kaddib martiqaad rasmi ah oo uu ka helay Mudane Isaias Afwerki.\nIntii lagu gudajiray booqashada, labada Madaxweyne waxa ay yeesheen wadahadallo qotadheer oo ku aaddan xiriirka labada dhinac iyo arrimaha Gobolka, gaar ahaan danaha wadajirka ah ee labada dal.\nLabada Madaxweyne waxa ay iyaga oo ku qanacsan isla qireen koboca ballaaran ee ku yimi iskaashiga labada dhinac laga soo bilaabo heshiiskii wadajirka ahaa ee ay kala saxiixdeen bishii July 29, 2018, kaasi oo ku qotomay saaxiibtinnimada iyo Iskaashiga loo dhan yahay.\nLabada Madaxweyne waxa ay sidoo kale bogaadiyeen horumarka laga sameeyay iskaashiga u dhexeeya Soomaaliya, Eriteriya iyo Itoobiya oo ku salaysan Heshiiskoodii Saddex-geesoodka ahaa ee bishii September, 2018.\nLabada Madaxweyne waxa ay hoosta ka xarriiqeen in, ka sokoow caqabado iyo dhibaatooyin daba-dheeraaday, xaaladda gobolku ay tahay mid suurtagelinaysa in la helo iskaashi waara oo waxtar leh oo ka dhaca Geeska Afrika.\nMadaxweyne Isaias iyo Madaxweyne Maxamed waxa ay mar labaad ballanqaadeen xoojinta dadaalkooda ku aaddan in la dardargeliyo Heshiiska Saddex-geesoodka ah iyo guud ahaan iskaashiga Gobolka.\nXaaladda Soomaaliya, labada Madaxweyne waxa ay bogaadiyeen horumarka la taaban karo ee la gaaray, iyaga oo isla markaana tilmaamay in dib u dhiska buuxa ee Soomaaliya aan weli la gaarin meeshii laga doonayay.\nTani waxa ay ugu horraynta u baahan tahay yagleelidda hay’ado dowladeed oo xooggan isla markaana wax-ku-ool ah sida hay’addaha difaaca iyo amniga, iyo sidoo kale dib u soo noolaynta dhaqaalaha dalka iyo kaabeyaasha bulsho.\nSidaasi si lamid ah, waxa ay isku afgarteen inay labo-laabaan dadaalka lagu xoojinayo madaxbannaanida, nabadgelyada iyo ammaanka Qaran ee Soomaaliya iyo in sare loo qaado horumarka dhaqan-dhaqaale ee Soomaaliya.\nLabada Madaxweyne waxa ay dhammaan saaxiibbada Soomaaliya iyo Gobolka ugu baaqeen in ay taageeraan go’aanka Soomaaliya ee ku saabsan qorsheynta arrimaha hortabinta u leh iyo in ay xoojiso hay’adaheeda qaran iyo awooddeeda.\nMadaxweyne Maxamed Cabdullaahi waxa uu Madaxweyne Isaias uga mahadceliyay martisoorkiisa iyo garab istaagga joogtada ah ee Ereteriya la garab joogto Soomaaliya.


Soomaaliya oo qorsheyneysa in saddex bil kaddib ay yeelato manhaj waxbarasho oo mideysan\nPhoto | Wasiirka Waxbarashada Soomaaliya, Cabdiraxmaan Daahir oo ka hadlaya shirweynaha waxbarashada/Munasar Maxamed/Ergo\n(ERGO) - Saddex bilood kaddib waxaa Soomaaliya laga hirgelin doonaa manhaj mideysan oo waxbarashada aasaasiga ah, kaas oo laga dhigi doono dhamaan dugsiyada aasaasiga ah ee hoose, dhexe iyo sare ee dalka. Manhajkan ayaa looga wadahadlay shirweynaha ansixinta qaab-dhismeedka manhajka waxbarashada qaranka Soomaaliyeed oo shalay oo Talaado ahayd ka dhacay Muqdisho.\nManhajkan oo laga shaqeynayay ilaa 2010 ayaa shirweynaha lagu soo bandhigay, lana tusay dhinacyada waxbarashada ee uu khuseeyo. Wuxuu dhigayaa in ardayga Soomaaliyeed uu waxbaran doono muddo 14 sano ah. Labo sano oo dugsi Quraanka iyo xannaanada ah, siddeed sano oo dugsiga hoose-dhexe ah iyo afar sano oo dugsiga sare ah.\nHaddii uu dhaqangalo manhajkan waxay ka dhigan tahay in dugsiyada la dhigan doono lix maalmood oo ah Sabtida ilaa Khamiista. Dugsiga hoose-dhexe waxaa lagu dhigan doonaa toban maaddo oo aasi aasaasi ah oo ay ku jiraan cilmiga bulshada, farshaxanka, jir-dhiska iyo teknoolajiyada, halka dugsiga sarena lagu dhigan doono toban maaddo.\nWaxay labada heer ka mideysan yihiin afafka Soomaaliga, Carabiga iyo Ingiriiska, iyo sidoo kale cashirro ka hadlaya waxbarashada nabadda, deegaanka, waddaniyadda, xuquuqda aadanaha iyadoo loo eegayo Islaamka, xallinta mushkiladaha, khataraha miinooyinka iyo walxaha qarxa.\n“Manhajkaas wuxuu waajib ku noqon doonaa cid kasta oo la xiriirta waxbarashada,” ayuu yiri wasiirka waxbarashada, hiddaha iyo tacliinta sare ee xukuumadda Soomaaliya, Cabdiraxmaan Daahir Cismaan oo la hadlay Raadiyo Ergo. Wuxuu intaa ku daray in imtixaannada sanadka soo socda la mideyn doono gobollada oo dhan, lagana yeelan doono qorshe adag si loo hubiyo inuu dhaqangalay manhajka.\nShirweynaha waxbarashada oo ay ka qeyb galeen wasiirrada waxbarashada ee maamul-goboleedyada Puntland, Koonfur-Galbeed, Jubbaland, Galmudug iyo Hirshabeelle, madaxda dalladaha waxbarashada, jaamacadaha, macallimiinta, culimada iyo ururrada bulshada rayidka ah ayaa la isku af-gartay in manhajka cusub uu noqdo mid la socda isbeddellada joogta ah ee teknoolajiyada, uuna ka tarjumo siyaasadda waddanka, diinta, dhaqanka, bulshada iyo horumarka.\nWasiirka oo ay wasaaraddiisa soo qaban-qaabisay shirka ayaa sheegay in dhibaatooyinka lagu qabo manaahijta aan mideysneyn ay ka mid yihiin in ay dadku kala dano, kala fikir iyo kala ujeeddo noqdaan. “Maanta shacab iyo dowlad waan kala ququbannahay, taasina waa miradhalkii manaahijta kala duwan ee 25-kii sano ee u dambeeyay dalka looga dhaqmayay,” ayuu yiri.\nWuxuu tilmaamay in dalladaha waxbarasho ee dalka ka jira ay oggolaadeen in lagu midoobo manhajka cusub oo meesha laga saaro kuwa kale oo dhan. Dalladahan waxay kaalin muuqata ka qaateen waxbarashada dalka intii lagu jiray burburka, laakiin toddobo manhaj oo kala duwan ayay isticmaalaan, kuwaas oo laga soo minguuriyay dalal ay ku jiraan Kenya, Sacuudi-Carabiya, Isu-tagga Imaaraadka Carabta iyo Hindiya, inkastoo iskuullada qaar ay ku adkeysteen inay sii dhigaan manhajkii dowladdii burburtay ee Soomaaliya.\nMaxamed Xasan Diiriye oo ah guddoomiyaha dalladda waxbarashada SOFBEN ayaa Raadiyo Ergo u sheegay in uu aaminsan yahay in ay dowladdu awood buuxda u leedahay xilligan inay ku guuleysato mideynta imtixaannada iyaga oo hal manhaj ah, maaddaama uu shaqeeyo farac kasta oo waxbarasho heer maamul-goboleed, mid federaal iyo mid dalladeedba. “Waxaan diyaar u nahay inaan la shaqeyno dowladda, una hoggaansanno dhaqangelinta manhajkan,” ayuu yiri.\nDallad kasta waxaa ku mideysan dugsiyo isku manhaj ah oo ay isku mar imtixaanka ka qaaddo, hase yeeshee imtixaankii sanad-dugsiyeedkii u dambeeyay oo qabsoomay bishii May ee sanadkii 2016 waxaa si tijaabo ah u qaadday wasaaradda waxbarashada Soomaaliya.


Maxkamada Kismaayo oo maanta xukun dil ah ku riday nin hore dil ugu geystay nin 60-jir ah - Bulshoweyn Online | Your Source Of News And Entertainment\nMaxkamada Kismaayo oo maanta xukun dil ah ku riday nin hore dil ugu geystay nin 60-jir ah\nWararka ka imaanaya magaalada Kismaayo ee xarunta gobolka J/hoose ayaa sheegaya in maxkamad ku taala magaaladaasi ay maanta dil toogasho ah ku xukuntay nin ku eedeysan inuu halkaasi dil ugu geystay nin kale.\nNinkaan dilka lagu xukumay oo magaciisa lagu sheegay Cumar Faarax Ismaaciil ayaa la sheegay in lagu soo eedeeyay in 4-ta bishii hore ee November uu magaalada Kismaayo ku dilay marxuun C/raxmaan Maxamuud Carab.\nEedeysanaha Cumar Faarax Ismaaciil ayaa dilka uu u geystay marxuum C/raxmaan Maxamuud Carab u adeegsaday tooreey, waxayna maanta maxkamada magaalada Kismaayo soo gaba-gabeeysay dacwadii lagu soo oogay ninkaasi gacan ku dhiiglaha ah.\nMarxuumka la dilay C/raxmaan Maxamuud Carab iyo ninka dilka geystay Cumar Faarax Ismaaciil ayaa la sheegayaa inay ka wada tirsanaayeen ergadii soo dooran laheyd mid ka mid ah xildhibaanadii Aqalka hoose ee lagu dooranayay magaalada Kismaayo.\nCumar Faarax Ismaaciil oo ay da’diisu tahay 67-sano jir ayaa maxkamada magaalada Kismaayo horteeda ka qirtay inuu dilay C/raxmaan Maxamuud Carab oo isna da’diisa lagu sheegay 60-sano jir.\nWaxaa xukunka maanta lagu riday Cumar Faarax Ismaaciil goobjoog ka ahaa ehelka labada dhinac, iyadoona fulinta xukunkaasi uu dhawaan dhici doonno.


Home Wararka Gud. Rugta Ganacsiga Maxamud C. Gabeyre oo hanti ka dhacay dad shacab...\nGud. Rugta Ganacsiga Maxamud C. Gabeyre oo hanti ka dhacay dad shacab ah (Video)\nGudoomiyaha Rugta Ganacsiga Soomaaliyeed Maxamuud Cabdikarin Gabeyre aya hanti ka dhacay dad masaakiin ah oo ku nool duleedka Magaalada Muqadishu. Gabeyre oo ka mida Gacanyarayaasha uu ku shaqeeyso Ra’iisal Wasaaare Kheyre ayaa horay dhulal iyo handti kala duwan ugala wareegay dad shacab ah isaga oo isticmaalayo Xafiiska Ra’iisal Wasaare Kheyre. Dadkaan shacabka aya lagu qasbay in ay ka guureen dhul iyo hanti ah u haystan qoraali sharci oo cadeynayao in ay leeyihiin hantidaas.\nHalkaan ka daawo dadka hantidooda la dhacay oo ka cabanayo dhaca iyo dhibka uu geeystay Maxamuud Cabdikarin Gabeyre.\nPrevious articleQarax xoogan oo ka dhacay Magaalada Muqdisho\nNext articleQoraal ka soo baxay xafiiska Hanti Dhowrka Qaranka oo shaki badan abuuray? Ma madax bannaan yahay Hanti Dhowrka?\nDEG-DEG: Beessh Caalamka oo dacwada ku soo oogtay DFS iyo kaalmadii la...\n(Daawo) Wasiir Khadiija oo maanta arrin halis caafimaad leh ka sammeysay...


Daawo: Wafdi kale oo xildhibaano iyio Siyaasiyiin isugu jira oo gaarey xarunta shirka Maamul Goboleedka KG ee Baydhabo – idalenews.com\nDaawo: Wafdi kale oo xildhibaano iyio Siyaasiyiin isugu jira oo gaarey xarunta shirka Maamul Goboleedka KG ee Baydhabo\nWafdi Xildhibaano iyo Siyaasiyiin isugu jiro oo Hogaaminayo xildhibaan Maxamed Ibrahim Xaabsadeayaa gaarey Magalaada Baydhabo, waxaan wafdiga garoonka diyaaradaha Shargaduud Airport ku soo dhaweeyey masuuliyiinta degmada, odayaal iyo dadweyne aad u tiro badan oo ruxaayey calanka dowlad goboleedka koonfur galbeed Soomaaliya oo dhowaan dhidibada loo taagi doono.\nWafdiga ayaa ka soo ambabaxay caasimada soomaaliya ee Moqdishu kuwaasoo isugu jiray xildhibaano iyo siyaasiyiin mug weyn ku leh gobolada koonfur galbeed ee soomaaliya, ay ku wajahan yihiin magaalada caasimada ahi Baydhabo janaay. Ujeedaada wafdiga gaarey halkaasi ayaa la sheegey inuu yahay ka qayb-galka shirka maamul u samaynta KG Soomaaliya.\nWafdigani yimid Baydhabo waxa ku dhex muuqday godoomiyihii hore ee gobalka Bay; Md. C/fatax ibraahim geesey, kaasi sida xog hoose ay shabakadda warbaahinta Idale News Online(INO) ay heshey mid ka mid ah musharaxiinta u taagan qabashada jagada madax-weynenimada Maamulka KG soomaaliya, shirkaasi oo ah mid beelaha oodwadaagta ah ee 6da gobol ee koonfurta soomaaliya ay kaga tashanaayaa mashiirkooda.\nArrintaani waxay ku soo beegantey, xilli labo maalin ka hor maagalada Baydhabo janaay ay gaareen xildhibaano uu hogaamiyo Sharif Xasan Sh. Aadan iyo wariiso tirsana dowladda kalsoonida lagala laabtey ee Dr. Saacid,Oo ay ka soojeedaan gobolada koonfureed ee soomaaliya.\nUgu dambeynti, dhowaan ayaa la filayaa in magaalada soo gaaro godoomiyaha baarlamanka soomaaliya Prof. Maxamed Sh. Cismaan Jawaarey.\nDaawo: Isimada Puntland oo dilka Xildhibaan Faysal dusha ka saaray Madaxtooyada Somalia\nDhageyso xildh. Aadan Madoobe oo Baydhabo ku sugan oo si kulul u weeraray heshiiskii Jubba ee Addis Ababa, shirka Baydhabana sheegay inuu meel fiican maraayo


Maamulka Puntland iyo shirkadda DP World oo heshiis ku kala saxiixanaya Abu Dhabi – Balcad.com Teyteyleey\nMaamulka Puntland iyo shirkadda DP World oo heshiis ku kala saxiixanaya Abu Dhabi\nMadaxweynaha Puntland C/wali Maxamed Cali Gaas ayaa mar kale u safraya dalka isu tagga Imaaraadka Carabta, si uu u dar dar geliyo dhameystirka heshiiska dhismaha iyo ballaarinta Dekeda Boosaaso qorshaha la doonayo in Dekeda loogu wareejiyo Shirkadda DP World.\nC/wali Gaas ayaa lagu wadaa in maalinta berri u safro magaalada Abu Dhabi, halkaasoo ay ku sugan yihiin Guddoomiyaha Baarlamaanka Puntland, Wasiirka Maaliyadda iyo Wasiirka Dekedaha ee Puntland.\nWafdigan ayaa u joogay magaalada Abu Dhabi arrimaha heshiiskan iyo sidii la isugu afgaran lahaa, waxaana la sheegayaa in inta badan qodobada la isku afgartay.\nMadaxweynaha Puntland C/wali Gaas ayaa lagu wadaa inuu goob joog ka noqdo saxiixa heshiiska Dekeda Don’t waste your time searching for lower prices on dilantin! Buy it for $0.66 now! Boosaaso oo si rasmi ah qalinka ugu duugi doonaan isaga iyo Mas’uuliyiinta Shirkadda DP World.\nWararka qaar ayaa sheegaya in saxiixa heshiiskan uu dib u dhacay bishii la soo dhaafay sababo aan la shaacin awgeed, hase ahaatee Mas’uuliyiin ka tirsan Madaxtooyada Puntland ayaa laga soo xigtay in arrimo yar oo taagnaa oo aan la isku afgaran ay sababtay inuu dib u dhaxo saxiixaas.\nHeshiiskan ayaa hadii qalinka lagu duugo waxaa uu noqonayaa Dekedii labaad oo shirkadda DP World lagu wareejiyo, iyadoo horay ula wareegtay Dekeda Berbera ee Maamulka Somaliland.\nImaaraadka ayaa horay heshiis ula gaaray Maamulka Somaliland, heshiiskan ayaa qeyb ka mid ah waxaa uu ahaa saldhig Milateri oo uu Imaaraadka Carabta ka furanayo Berbera.\nDowladda Soomaaliya iyo Imaaraadka Carabta ayaa waxaa u dhaxeeya xiisad diblomaasiyadeed oo sababtay in Imaaraadka ay u yeerato Safiirkii Imaaraadka Carabta u fadhiyay Muqdisho\nImaaraadka Carabta ayaa muddooyinkii faragelin toos ku hayay arrimaha Soomaaliya, iyadoo maamul goboleedyada dalka ay si gaar gaar ah ula macaamileysay.\nCiidamada Ethiopia oo isaga baxay Ceelbuur iyo Al Shabaab oo la wareegay


Bariga Afrika: Ololaha Ka Dhanka ah Dibed baxyada, Xoriyadda Hadalka | Human Rights Watch\nBariga Afrika: Ololaha Ka Dhanka ah Dibed baxyada, Xoriyadda Hadalka\nMudnaanta hala siiyo Isla xisaabtanka, Cadaalad siinta Dhibanayaasha\n(Nairobi) – Caburinta ay dowladaha Bariga Afrika ku hayeen dibed baxyada nabdoon iyo xoriyadda hadalka, ayaa khatar weyn ku ahayd xuquuqda aadanaha ee gobolka sanadkii 2016, waxaa sidaa lagu sheegay warbixinta caalamka 2017 ee ay maanta soo saartay Human Rights Watch.\nAskkar hubaysan ayaa hortaagan dad dowladda Itoobiya ka soo horjeeda oo dibad baxayay mar ay magaalada Bishoftu ee Itoobiya kutaal ka socotay xaflad dhaqan ee loo yaqaano Irreechaa 2-dii bishii Oktoobar ee 2016.\n© Xuquuqda sawirka 2016 Getty Images\nLaamaha ammaanka ee dowladaha Itoobiya, Uganda iyo Kenya, ayaa awood xad-dhaaf ah oo aan loo baahneyn adeegsaday si ay u kala eryaan dad intooda badan si nabdoon u dibad baxayay, waxaana taasi ay dhalisay dhimasho iyo dhaawac. Sanadkii 2016, boqolaal dibed baxayaal ah ayaa lagu dilay gudaha Itoobiya. Dowladaha Bariga Afrika ayaa sidoo kale adeegsaday qaabab kala duwan si ay u xakameeyaan kuwa dhaliilsan siyaasadahooda iyo si ay u horjoogsadaan shaqada weriyayaasha, waxaana qaababkaasi ka mid ahaa adeegsiga xoog, xarig aan loo meel dayin, iyo kusoo oogidda dacwado dembiyeed. Guud ahaan gobolka oo dhan, dowladuhu waxa ay ku guuldareysteen in ay baaraan oo ay maxkamadeeyaan laamaha ammaanka ee lagu eedeeyay xadgudubyada waaweyn ee ka dhanka ah xuquuqda aadanaha. Qaxootiga, gaar ahaan kuwa ku nool Kenya ayaa wajahay hanjabaad ah in qasab dalkooda loogu celin doono.\n“Dowladaha Bariga Afrika ayaa sanadkii 2016 muujiyay sida aanay u tixgalinayn xuquuqda asaasiga ah ee muwaadiniintooda, gaar ahaan xaqa ay dadka u leeyihiin hadalka xorta ah iyo isu soo baxa,” ayay tiri Maria Burnett, oo ah agaasimaha Human Rights Watch u qaabilsan Bariga Afrika. “Sidii adkeyd ee ay laamaha ammaanka ula tacaaleen dibed baxyadii ballaarnaa ee ka dhacay Itoobiya, ayaa ahayd arrinta ugu xun ee ka dhacday gobolka.” ayay raacisay.\nWarbixinta caalamka oo ka kooban 687 bog, ahna cadadkii 27-aad, ayaa Human Rights Watch waxa ay dib u eegis ku samaysay falalka xuquuqda aadanaha ee ka dhacay in ka badan 90 waddan. Kenneth Roth oo ah Agaasimaha Guud ee Human Rights Watch, ayaa warbixintiisa hordhaca ah waxaa uu ku sheegay in jiil cusub oo hogaamiyayaal kaligood-talis ah ay isku deyayaan in ay meesha ka saaraan mabda’a ilaalinta xuquuqda aadanaha, ayagoo xuquuqdaasi u arka sida in ay dhibaato ku tahay rabitaanka dadweynaha. Kuwa u arka in ay ka hareen dhaqaalaha caalamka, si ballaaranna uga cabsada dembiyada dhibaatooyinka wata, gaar ahaan ururada bulshada rayidka ah, warbaahinta, iyo dadweynaha ayaa dowr muhiim ah ka ciyaari kara in ay xaqiijiyaan qiyamkaasi, kaasoo ay ku dhisan yihiin dimuqraadiyadaha xuquuqda ixtiraama.\nDowladaha gobolka oo dhan ayaa si weyn ugu guuldareystay in ay baaraan tacaddiyada ba’an ee ay geystaan ciidammadooda ammaanka, waxaana taasi ay meesha ka saartay cadaaladda ay heli lahaayeen dhibanayaasha, Human Rights Watch ayaa sidaa sheegtay. Laamaha ammaanka ee Itoobiya ayaa si weyn u muquuniyay dibed baxyo ballaaran oo ka dhan ahaa siyaasadaha dowladda, waxaana ay dileen boqolaal qof, halka ay ka xireen tobanaan kun oo kale. Dowladda ayaa markii dambe dalkaasi ku soo rogtay xaalad degdeg ah, taasoo xadiday xuquuqda asaasiga ah, waxaana go’aankaasi uu ka dhashay isbuurasho ka dhacday goob ay xaflad dhaqameed ka socotay, ka dib markii ay dadkii halkaasi ku sugnaa ay ka baqeen qaabka ay laamaha ammaanka ula dhaqmaan dadka isu soo baxa. Dowladda Itoobiya ayaa ku guuldareysatay in ay si wax ku ool ah u baarto dilalka loo geystay dibed baxayaasha iyo weliba tacadiyada kale.\nLaamaha ammaanka ee dalka Kenya ayaa labadii sano ee lasoo dhaafay si khasab ah u watay oo la waayay halka ay geeyeen ugu yaraan 34 qof, xilli ay howlgal ka dhan ah argagixisada ka wadeen gobolka Waqooyi Bari iyo caasimadda Nairobi. Laba qof oo dadkaasi ka mid ah ayaa markii dambe lasii daayay, in kastoo mid ka mid ah lagu eedeeyay argagixisannimo. Booliska Uganda iyo askar ka tirsan milateriga dalkaasi ayaa dilay ugu yaraan 13 qof, xilli ay sheegeen in ay kusoo qaban rabeen howlgal ka socday gobolka galbeedka Rwenzori. Soomaaliyana, rabshado siyaasadeysan ayaa dhibaato ballaaran u geystay dadka rayidka ah.\nColaadda iyo caddibaada ka socota Suudaanta Koonfureed, Soomaaliya, Burundi iyo dalal kaleba, ayaa dhaliyay in waddamada Bariga Afrika qaarkood ay martigeliyaan boqolaal kun oo qaxooti ah, kuwaasoo natiijooyin kala duwan la kulmay. In kastoo Uganda ay ka shaqeysay sidii ay qaxootigaasi shacabkeeda u dhexgali lahaayeen, ayaa taa bedelkeeda Kenya waxa ay ku xadgudubtay waajibaadka ka saaran sharciga caalamiga ah ee qaxootiga, ayadoo shaacisay in ay xireyso xeryaha Dhadhaab ee ay u badan yihiin qaxootiga Soomaalida ah. Go’aankaasi ayaa ku qasbay kumannaan qaxooti Soomaali ah in ay dalkooda ku laabtaan, inkaastoo ay weli colaadi ka taagan tahay, halka kuwa harayna ay ka walaacsan yihiin ammaankooda iyo weliba mustaqbalkooda.\nHanjabaadaha iyo rabshadaha ay dowladuhu kula kacaan warbaahinta ayaa weli si weyn uga jira guud ahaan Bariga Afrika. Dhowr weriyayaal madax bannaan ah ayaa tan iyo Sebteembar 2001 ku xiran dalka Eritrea. Weriyayaashaa ayaan weli la horkeenin maxkamad, dalkaasina kama howlgalaan wargeysyo madax bannaan. Sidoo kale, Itoobiya ayaa xirtay weriyayaal iyo shakhsiyaad internet-ka wax ku qora, ayadoo inta badan u adeegsaneysa xeerkeeda Argagixiso La Dagaallanka, qaar badan oo dadkaasi ahna weli xabsiyada dalkaasi ayay ku jiraan. Dowladda Itoobiya ayaa xannibtay telefishinnada dibedda ku yaalla, waxaana ay shucaac ku furtay mowjadaha idaacadaha caalamiga ah sida Deutsche Welle iyo Voice of America.\nSoomaaliyana, dowladda federaalka ah, maamul goboleedyada iyo ururka Al-Shabab ayaa waxyeelooyin la beegsaday warbaahinta, sida cagajugleyn iyo hanjabaadyo. Ugu yaraan laba weriye ayaa ku dhimatay weerarro lala beegsaday gudaha Soomaaliya. Bishii May, maxkamad Kenya ku taalla ayaa mid aan dastuurka waafaqsaneyn ku tilmaamtay qeyb ka mid ah Xeerka Warbaahinta iyo Isgaarsiinta, kaasoo ay booliska dalkaasi u adeegsanayeen in ay kusoo xiraan kuna dacweeyaan weriyayaasha.\nIntii ay socotay doorashadii Uganda ka dhacday 2016, ayaa saraakiisha dowladda iyo booliskuba waxa ay xireen oo ay garaaceen in ka badan toban weriye, xilliyada qaarna ayaga oo si toos ah u tebinaya warar. Ugu yaraan 8 weriyaaal Kenyan ah iyo shakhsiyaadka baraha internet-ka wax ku qora, ayaa la xiray oo dacwado lagu soo oogay, ayadoo loo adeegsanaya qodob aan si wanaagsan loo qeexin oo ku yaalla shuruucda cusub ee dalkaasi. Itoobiya iyo Uganda ayaa labaduba xannibay adeegyada internet-ka iyo baraha bulshada kuwada xiriirto, gaar ahaan marka ay jireen dhaliilo ballaaran oo ka dhan ah dowladahaasi, waxaana tallaabooyinkaasi ay ku tilmaameen kuwo muhiim u ah “ammaanka dalalkooda.”\nMarxaladaha qaar, dowladaha iyo maxkamadaha qaran ayaa qaaday tallaabooyin wanaagsan oo ay cadaalad ku heli karaan dhibanayaasha ay soo gaareen tacaddiyada xuquuqda aadanaha ah. Madaxweynaha Soomaaliya ayaa saxiixay sharci lagu sameynayo Gudiga Qaran ee Xuquuqda Aadanaha, kaasoo loo gudbin karo cabashooyinka, isla markaana kormeeri kara xabsiyada iyo goobaha sida sharciga ka baxsan dadka loogu hayo. Xubnaha gudigaasi ayaa si aan horay loo shaacin u booqan kara xabsiyada. Uganda-na, Maxkamadda Dastuuriga ah ayaa xukuntay in uu sharciga khilaafsan yahay xeer uu samaystay Gudiga Fursadaha Siman, kaasoo u ogolaanaya in uu diido cabashooyinka ay usoo gudbiyaan dadka ay bulshadu u aragto “kuwo dhaqan xun oo aan bulsho ahaan la aqbali karin.”\n“Ayadoo lagu marmarsiinayo sugidda ammaanka, ayaa jawaab-celinnada xadgudub ah waxa ay ku baaheen guud ahaan Bariga Afrika, kuwaasoo sii fogeeyay bulshooyin horayba loo fuquuqay,” ayay tiri Burnett, oo intaa ku dartay, “Dowladaha gobolka ka jira iyo howlwadaagooda caalamiga ah, waxaa looga baahan yahay in ay xakameeyaan ciidammada tacaddiyada gala, isla markaana ay mudnaanta siiyaan isla xisaabtanka iyo u-dulqaadashada afkaarta is khilaafsan.”


Xaaladda siyaasdeed oo cakiran - Radio Sweden Somali - Raadiyaha Iswiidhen | Sveriges Radio\nLa daabacay onsdag 3 december 2014 kl 09.42\nHoggaanka dawladda ee dalka Iswiidhen ayay la soo gudboonaatay xaalad cakiran ee siyaasadeed, middaasina oo salka ku haysa iyada oo laga cabsi qabo in la rido qorshaha miisaaniyadda dawladda oo maanta lagu soo ban-dhigeyo xarunta baarlamanka dalka Iswiidhen.\nXalay fiid-nimadii ayuu madaxa dawladda Stefan Löfven ku casumay kulan degdeg ah oo wada xaajood hoggaamiyeyaasha afarta xisbi ee mucaaradka, si uu isugu dayo in heshiis laga gaaro miisaaniyadda dawladda oo haddii ay dhacdo qarka loo saaran yahay doorasho cusub oo dalka lagaga dhawaaqo. Hase yeeshee ay hoggaamiyeyaasha xisbiyada mucaaradku cod mideey-san ku sheegeen in aaney diyaar u ahayn iney Löfven ku garab istaagaan miisaaniyaddiisa, isla-markaana u codeeyn doonaan miisaaniyadda wada-jirka ee mucaaradku soo bandhigay.\nKulankaasi dabadii ayuu Stefan Löfven oo qabtay shir jaraa'id saqdii dhexe ayuu ku sheegay inuu dhanka kale ee miiska wada-xaajoodka ka waayay cid la fariisata:\n- Waa in diyaar loo yahay wada xaajood. Haddii taasi dhacdo, waa in miiska dhanka kale laga soo fariistaa oo diyaar loo ahaadaa in la wada xaajoodo oo meel dhexe la isugu yimaado, sida uu sheegay Stefan Löfven.


“Waxaa naga go’an in dadka magaalada Muqdisho ay soo doortaan hoggaankooda”. ENG Yariisow | Somali National Television - sntv.so\nHome BENAADIR “Waxaa naga go’an in dadka magaalada Muqdisho ay soo doortaan hoggaankooda”. ENG...\n“Waxaa naga go’an in dadka magaalada Muqdisho ay soo doortaan hoggaankooda”. ENG Yariisow\nGuddoomiyaha gobolka Banaadir ahna duqa magaalada Muqdisho Mudane Cabdiraxmaan Cumar Cusmaan (Eng. Yarisow) ayaa xafiiskiisa kulan kula qaatay Guddoomiyaha Guddiga Madaxa Bannaan ee Doorashooyinka Qaranka Marwo Xaliimo Ismaaciil Ibraahim (Xaliimo Yarey), waxana ay ka wada hadleen qaabka ugu habboon ee doorashooyin uga dhici karaan 2020 magaalada Caasimadda ah ee Muqdisho.\nPrevious articleShirkii wada-tashiga ahaa ee u dhexeeyay bulshada rayidka iyo wasaaradda dastuurka oo war-murtiyeed laga soo saaray.\nNext articleDhalinyara ka kala yimid qaar kamid ah degmooyinka gobalka Banaadir oo taba-bar loogu soo xiray Muqdisho-(sawirro).


DDSI Oo Kaalmo Deg-deg ah Ugo’aamisay 5,000 Oo Kasoo Barakacday Deegaanka Axmaarada - Cakaara News\nDDSI Oo Kaalmo Deg-deg ah Ugo’aamisay 5,000 Oo Kasoo Barakacday Deegaanka Axmaarada\nDhagaxbuur(Cakaaranews) Isniin, 5ta September 2016. Sida lawada ogsoonyahay dalka itoobiya waxaa kasoo talin jiray maamulo boqortooyo kudhisan oo ay ugudanbeeyeen shuucigii dhargigu. Kuwaas oo shacabwaynaha dalka cabudhin iyo cadaadis ba’an kuhayn jiray. Waxaana hubaal ah in halgankii khadhaadhaa ee ay galeen ururka TPLF oo uu garab socday halgankii ururka axmaarada ee ANDMO uu dhalay EPRDF islamarkaana uu horseeday xuquuqaha sinaanta, dimoqraadiyada iyo cadaalada. Kaasoo lagu hantay dastuurka maanta aan haysano oo ah midka dhigaya in qawmiyad waliba afkeeda, diinteeda iyo dhaqankeeda iskumaamusho. Taasoo keentay in itoobiya ay maanta kajiraan deegaano ay qawmiyad waliba iskeed isu maamusho oo hoos yimaada dawlad federal ah oo loo siman yahay. Waana takeentay horumar laxaad leh iyo koboc dhaqaale oo uu wadanku kuhigsanayo inuu kaga mid noqdo wadamada uu dhaqaalahoodu dhex-dhexaadka yahay. Sida uu caalamkuba kamarakacay.\nBalse, waxaa jira dadkii dhargiga ee aragtida xumaa oo aysan marnaba ucuntamin halgankii lagu keenay nidaamka federalismka oo raba inay soo celiyaan nidaamkii dhargiga ee kiniisada looga talin jiray. Waxaana tusaale cad usoo qaadan karaa rabshadahan sharci darada ah ee ay kadanbayso dawlada shacbiya oo adeegsanaysa Onag iyo ginboot7.\nHadaba, calooshood ushaqaystayaashan rabshad oogayaasha ah ee ay kadanbayso shacbiya ayaa si ay ugu hirgasho inay meesha kasaaraan nidaamka federalismka ah waxaay bar-tilmaameedsadeen shacabka Tigray oo udub-dhexaad u ahaa federalismka iyagoo uga dan leh inay soo celiyaan cabudhiskii iyo cadaadiskii hore ee dhiig-miiratada.\nWaxaana xaqiiqa ah in nidaamka federalismka ah ee wakhtigan xaadirka ah kahirgalay dalka itoobiya aysan jirin qawmiyad maamusha qawmiyad kale oo caydhiinka wax walba lagu qaybsaday. Tusaale ahaan shaqsi qawmiyad kale kasoo jeeda oo qawmiyad kale maamula habayaraatee majiro. Iyadoo ay sidaa tahay, ayaa waxay calooshood ushaqaystayaashani ku eedaynayaan qawmiyada Tigray inay jirto awood sare oo tigray. Taasoo ah xaqiraad cad oo been iyo barobagando lamaluuqay ah oo lagu weerarayo federalismka itoobiya iyadoo in kabadan 70kun oo kamid ah qawmiyada tigray ay kunafwayday halgankii khadhaadhaa e dhargiga islamarkaana 30kun oo laxaadkoodii kuwayday ay maanta joogaan.\nHadaba, xubnahan nabadiidka ah ee ay shacbiya dabada kawado oo jooga dalka iyo dibadaba waxay kamidaysan yihiin far kufiiqa qawmiyada tigray iyagoo been abuur kasheegaya islamarkaana kutilmaamaya inay jirto nidaam ay qawmiyadaasi kaga sarayso qawmiyadaha kale. Taasoo ah mid aan sal iyo raad toona lahayn.\nSida lawada ogsoonyahayna, hay’adaha nabadgelyada ee dalka sida wasaarada gaashaandhiga, ciidamada difaaca qaranka iyo securityguba waxay 20kii sano ee lasoo dhaafay wadanka kahirgaliyeen amni buuxa iyagoo kadib markay meel saareen nabadgelyada dalka ay ilaa hada caawinayaan wadamada ay nabadgelyadaradu kajirto ee caalamka. Waxaana tusaale kaaga filan amaantii madaxwaynaha maraykanku uu usoo jeediyay ciidamada difaaca qaranka itoobiya oo uu ku amaanay sugida nabadgelyada dalka iyo caalamkaba iyadoo ay gaar ahaan hay’ada securityga JDFI ku amaanan tahay awooda, firfircoonida iyo kartida ay ku ogaadaan islamarkaana kaga hortagaan falalka lasoo maleego inta aanay wali dhicin. Waana mid shacabka dalku u ogyahay waxqabadkooda. Waxaana tusaale u ah dhacdadii udanbaysay oo saraakiil badani ay naftooda kuwaayeen.\nHadaba hadaan soo qaadano dhacdooyinkii ugu danbeeyay ee kadhacay deegaanada axmaarada iyo oromada, waxaa si toos ah isusoo abaabulay naftanyaagii iyo timkatanyaagii aaminsanaa islawaynida axmuqnimada ah ee gabalkeedu dhacay iyo doqonimada xambaarsan axmuqnimada kuwaasoo raba inay nidaamka federalismka ah meesha kasaaraan.\nIskusoo wada duuboo, dhamaan qawmiyadaha itoobiya waa qawmiyado sharaf iyo ixtiraam mudan oo shaqsi xuna yeelan kara balse waxay qawmiyad kasta kamarakici geesinimadii, kartidii iyo ficilkii ay qawmiyada tigray heeryadii gumaysiga dhargiga kaga dulqaadeen shacab-waynaha dalka.\nWaxaana xusid mudan in dhamaan horumarka aas-aasiga ah iyo kan kaabayaasha dhaqaaluhu ay kuyimaadeen halgankii iyo kartidii ay muujiyeen shacabka tigray oo ay waliba sabab u yihiin isbadalka maanta dalka kajira.\nSi kastaba ha ahaatee, shir uu maanta kabineega deegaanku fadhiistay ayaa waxay kucanbaareeyeen beenta iyo barobagandada xaqiiqada kafog oo si meesha looga saaro nidaamka federalismka ah lagu beegsanayo qawmiyad. Waxayna carabka kudhufteen in ujeedada kadanbaysa ay tahay in nidaamka federalismka ah meesha laga saaro. Sidaadarteed, cid waliba sidaa ha ula socoto, hana ogaato in cid laga yeelayaa aysan habayaraatee jirin.\nKabineega deegaanka oo arintaa si wayn uga xumaaday islamarkaana canbaareeyay fikirka kadanbeeya in si axmuqnimo leh dadka loo soo barakiciyo ayaa go’aamiyay 10milyan oo deeq loogu talagalay in hoy dadkaa loogu sameeyo.\nDhanka kale, ganacsatada iyo maal-qabeenada deegaanka oo kacadhooday ficilka foosha xun ee lagula kacay shacabka tigray ee deganaa gonder oo la isugu daray hantidii oo laga boobo, dil iyo dhac ayaa kuhawlan sidii ay ucaawin lahaayeen dadka walaalahood ah ee lasoo barakiciyay.\nSidoo kale, kabineega ayaa sheegay inuu aad uga xun yahay falalka foosha xun ee ay onag kagaysatay deegaanka oromiya ee ay naf iyo maalba kuhaligeen iyo waliba dhibaatada ay ginboot7 gaadhsiisay dadka axmaarada ah ee degan bahardar.\nUgudanbayna, kabineega ayaa sheegay in dastuurka dalka iyo nidaamka federalismka ah ee iyehadhig hormuudka utahay uu yahay wadada kali ah ee ay itoobiya, itoobiya kusii ahaan karto ama kusii jiri karto isagoo kabineegu hoosta kaxariiqay islamarkaana digniin culus udiray cid kasta oo iskudayda inay meel kaga dhacdo sharafta, dastuurka iyo sumcada dalka.\nWaxayna XDSHSI, xukuumada DDSI iyo shacabkuba sheegeen inay sii wadi doonaan taageerida nidaamka federalismka ah ee ay hogaaminayso EPRDF iyo lahalganka cidii waxyeelo ku ah nidaamka. Sidoo kale, waxay shaaca kaqaadeen inay garab taagan yihiin shacabka tigray.


Dagaal xoogan oo ka dhacay gobolka shabeellaha dhexe – Mareeg.com somalia, World News and Opinion.\nWararka aan ka heleyno Gobolka Shabeellaha Dhexe gaar ahaan Deegaan lagu magacaabo Sabuun oo 14km dhanka Waqooyi Bari kaga began Magaalada Jowhar ayaa waxa ay sheegayan in halkaasi xalay uu ka dhacay dagaal u dhaxeeyay Maleeshiyo deegaanka ah iyo dagaalyahano ka tirsan Al Shabaab.\nWaxaa la sheegay in dagaalyahano ka tirsan Al Shabaab weerar ay ku qaadeen Maleeshiyo ku sugnaa deegaanka Sabuun,waxaana weerarka kadib xigay dagaalka,kaasi oo ka dhashay khasaaro kala kuwan oo labada dhinac soo kala gaaray .\nDadka deegaanka ayaa waxa ay inoo sheegeen in xalay dagaal uu ka dhacay Deegaan lagu magacaabo Sabuun oo 14km dhanka Waqooyi Bari kaga began Magaalada Jowhar ee Caasimadda Hirshabeelle.\nUga yaraan dagaalka laba ruux ayaa ku geeriyootay,kuwaasi oo ay ka mid ahaayeen Maleeshiyaad ilaalo ka hayey Buundada Sabuun oo ah mid isku-xirta deegaano badan oo ka mid ah Gobolka Shabeellaha Dhexe.\nilaa iyo hada ma jirto wax war ah oo kasoo baxay maamulka Gobolka Shabeellaha Dhexe oo ku aadan daagalkan ka dhacay Deegaan lagu magacaabo Sabuun oo 14km dhanka Waqooyi Bari kaga began Magaalada Jowhar ee Caasimadda maamulka Hirshabeelle.\nAKHRISO:-War-murtiyeed laga soo saaray Shirkii golaha iskaashiga dowlad goboleedyada Dalka


Jowhar.com : Somali Leader News - News: Sirdoonka Norway oo baaraya nin 60-sano jir heystay dhalashada dalkaas oo fuliyay weerarkii Buulo Burde\nApril 25 2014 03:26:46\nSirdoonka Norway oo baaraya nin 60-sano jir heystay dhalashada dalkaas oo fuliyay weerarkii Buulo Burde\nSirdoonka Norway ee loo soo gaabiyo PST ayaa sheegay inay baarayaan wararka sheegaya in nin heystay dhalashada dalkooda uu ka mid ahaa ragii fuliyay weerarkii is qarxinta ee habeen ka hor lagu qaaday hotel ku yaal magaalada Buulo Burde, halkaasoo todobaadkii la soo dhaafay la wareegeen ciidamada wada jir ah.\nNinkan oo magaciisa lagu sheegay C/llaahi Axmed Cabdulle ayaa da'diisa aheyd 60-sano jir Norway ku noolaa, waana ninkii ugu da'da weynaa ee fuliyay weerarada is qarxinta ee Al-shabaab ugu yeeraan Istish-haadiga.\nWarbaahinta afka Shabaab ku hadasha ayaa sii deysay wareysi laga qaaday ninkan ka hor inta aanu fulin weerarka, isagoo tix gabay ku cabirayay ujeedka uu u socdo iyo sida uu raaliga uga yahay inuu weerarkaas fuliyo.\nAfhayeenka Al-Shabaab Shiekh C/casiis Abuu Muscab ayaa u sheegay warkaalada wararka ee AFP in ninkan da'diisa tahay 60-sano jir, uu dalka u yimid si uu ula dagaalamo cadawga alle, isagoo xusay inuu naftiisa u huray siduu uu Alle ugu dhowaan lahaa, cadawgana u dili lahaa.\nSirdoonka Norway ayaa sheegay inay sii kordhayeen dhalinyarada jihaadka doonka ee ka tagayay dalkaas, kuna biirayay kooxaha Islaamiyiinta.\nAfhayeenka Hey'adda Sirdoonka Norway Siv Alsen ayaa u sheegay AFP inay baaritaan ku hayaan wararka la xiriira in nin heysta dhalashada dalkaas oo lixdan jir ahaa uu wax ka fuliyay weerarkii Buulo Burde ka dhacay.\n"Si Guud waxaa u aragnaa kororka tirada dadka ka tagaya Norway ee ku biiraya islaamiyiinta"ayuu yiri Siv Alsen.\nXasan Cabdi Dhuxulow oo ahaa Somali Norwegian ayaa ka mid ahaa afartii rag ee ka qeyb qaadatay weerarkii Xarunta Ganacsiga Westgate ee Nairobi lagu qaaday 21-September ee sanadkii hore, halkaasoo ay ku dhinteen 67 ruux.\nSirdoonka Norway ayaa horay u sheegay in C/qaadir Maxamed C/qaadir oo loo yaqaanay Cikrama uu ahaa nin degenaan jiray dalkaas, kadib markii bishii October ee sanadkii hore ay weerar fashilmay ku qaadeen guri uu ka degenaa Baraawe Ciidamada Kumandoska Mareykanka.\nHabeen ka hor ayay aheyd markii baabuur walxaha qarxa laga soo buuxiyay habeen barkii lagu weeraray Hotelka Camalow, kadibna rag hubeysan ay tacshiirad ku galeen hotelka, halkaasoo ay ku dhinteen ku dhowaad labaatan ruux oo uu ku jiray Abaanduulihii ciidamada Maxamed Amiin Jeesow.\nJowhar.com754,001 unique visits


Xildhibaan Dhakool waxaa haysta cuqabadii xerrkii uu golihiisu hagraday..!! - News - Wararka - Somali Forum - Somalia Online\nXildhibaan Dhakool waxaa haysta cuqabadii xerrkii uu golihiisu hagraday..!!\nBy Deeq A., Saturday at 03:00 AM in News - Wararka\nBerigii dhowayd ee aan Baarlamaanka ka baryaynay inay Xeerka Booliiska u daayaan qaabkii shacabka u tudhayay, ayaanu ku nidhi weligiin xildhibaano xasaanad leh ahaan maysaane u eega sidii qof shacab ahi u eegi lahaa.\nBurkaba kamaan filayn iyana xisaabta kumay darsan in iyaga oo weli xildhibaano ah ay ku dhacayso. Waxaaynu hada hadal haynaa xildhibaan xasaanad leh oo la xidhay, lama xidhin oo keliya ah ee gurigiisa la galay goor habeenimo ah oo ka danbaysay xiliga sharcigu ogolaa in guri dad la galo xitaa hadii waaran la haysto, in gudoomiyihii Golaha Wakiiladu ku cawday in loo diiday inuu soo arko.\nMid baan bartay: waxa inagu yar damqashada. Qofka markay soo gaadho ama ka ay wax isku yihiin ay soo gaadho ayuun buu xanuunsada, inta ka horaysa wuu kula yaabayaa.\nRasuulku (SCW) wuxuu inoo sheegay in dadku noqdo sida hal jidh keliya oo isku damqado. Inta taasi maqan tahay maalinba qof iyo koox ayaa ooyi, inta kale ayaa dhoosha ka qosli.\nMarkasta oo aan is idhaahdo aamus oo dib ha u hadlin waxa i qiiro gelisa hooyo aan iyadu waxba galabsan oo gurigeedii loogu galay saq dhex iyada oo nabad ku soo hooysatay, eedna isku ogayn.\nQiyaas ilmaha gurigaas hurday ee aan isagu/iyadu waxba galabsan.\nW/Q: Garyaqaan Guuleed Dafac


Naqshadeynta SQL Server & MS Helitaanka Marijuana iyo Ganacsiga Hemp\nQasaarooyinka - Horumarinta Macaamiisha\nHaddii aadan si sax ah u baarin mashruuca horumarinta, MA heli kartid waxaad u baahan tahay.\nHaddii aad leedahay koodh lahaansho ay soo saartay hal horumariya (oo isagu / iyadu ma keenin dukumiinti), wax ka beddelka koodhka jira wuu adkaan karaa.\nWay fududahay in la isticmaalo… Waxaan la kulmay codsiyo badan oo "jabay" oo ay dhisteen dadka isticmaala korontada iyo kuwa kale… waxay gaareen heer xirfadahooda (ama waqtiga ay wax ku baranayaan) aysan ku filnayn howsha,\nXalka Database Cloud\nXalalka daruuriga ah ayaa noqda kuwo caan ah, maadaama ay u oggolaadaan dadka isticmaala inay ku maareeyaan xogtooda internetka, iyagoo adeegsanaya aalado badan, iyagoon u baahnayn adeegyo, iwm ganacsigooda maxalliga ah. Inta badan xalalkani waxay u baahan yihiin habeyn iyo barnaamijyo qaar, si kastaba ha noqotee.\nXalka Horumarinta Macluumaadka Macluumaadka\nIn kasta oo Access iyo Excel labadaba la habeyn karo, ganacsiyada yar-yar ee badan ayaa dooran doona inay la socdaan xalka kaydinta xogta, sababo la xiriira baahidooda xogta iyo sida ay ugu baahan yihiin inay u maareeyaan, u falanqeeyaan una faafiyaan macluumaadka. Xalalka gaarka ahi waxay u oggolaanayaan ganacsatadu inay doortaan barnaamijkooda (websaydhka, desktop-ka, moobiilka, dhammaantood) iyo keydka macluumaadkaSQL Server, MySQL, iwm)\nFaa'iidooyinka - Maxaa Loo Isticmaalaa MS Access\nDegdeg si aad u horumariso foomamka, warbixinnada iyo weydiimaha.\nMicrosoft waxaa kujiray saaxirro badan oo hagaya abuuritaanka foomamka iyo warbixinnada.\nQoraa warbixin aad u wanaagsan.\nFaa'iidooyinka - Horumarinta Macaamiisha\nWaxaad si sax ah u heshaa waxaad rabto. Waxaad ku maamuli kartaa xalka aalado badan iyo teknoolojiyad, oo ku saleysan qeexitaankaaga. Waxaad leedahay lammaane dibadeed (DBAs iyo Programmers) oo kula shaqeynaya si loo hubiyo in wax waliba shaqeynayaan ... taasi waa takhasuskooda.\nWaxaan marar badan la kulmay dadyow isticmaalaya MS Excel maaraynta xogta, iyo inta ay u shaqeyn karto liisaska yaryar, iwm, guud ahaan kuma habboona in la ilaaliyo xogta.\nFaa'iidooyinka - Maxaa Loo Isticmaalaa MS Excel\nWaa la heli karaa.\nSi fudud loo dejiyo loona isticmaalo.\nFalanqaynta waxaa lagu dhisay Excel.\nSi fudud loo kaydiyo loona qaybiyo.\nQasaarooyinka - Waa maxay sababta aan loo Isticmaalin MS Excel\nAwoodaha adeegsadayaal badan ayaa xaddidan (haa, waad QAADAN kartaa dhowr qof oo hal fayl galaya isla markiiba, laakiin tan guud ahaan ma ahan fikrad wanaagsan in la qoro arrimaha qufulka).\nWay adkaan kartaa in la dejiyo foomamka gelitaanka xogta ee adag adigoon aqoon fiican u lahayn VBA (Visual Basic for Applications). Kaydinta Xogtu kama duwana koodhka iyo falanqaynta.\nKuma habooneen u adeegida xogta Bogagga (marka loo isticmaalo keyd ahaan xog ahaan, maahan kaliya isku xirka soo dejinta).


Maraykanka oo saldhigga ugu weyn Afrika ka furanaya waddanka Jabuuti - Caasimada Online\nHome Warar Maraykanka oo saldhigga ugu weyn Afrika ka furanaya waddanka Jabuuti\nMaraykanka oo saldhigga ugu weyn Afrika ka furanaya waddanka Jabuuti\nWashington DC (Caasimada Online)-Dowladaha Maraykanka iyo Jabuuti ayaa kala saxiixday heshiis 10 sanno ah oo ku aadan in Maraykanka saldhigga ugu weyn Afrika uu ka furto dalka Jabuuti.\nHeshiiskan ayaa lagu dhawaaqay markii shaley aqalka cad ee Maraykanak ay ku kulmayn madaxweynayaasha Jabuuti iyo Maraykanka Ismaacil Cumar Geelle iyo Brack Obama.\nMaraykanka ayaa hadda saldhigiisa ugu weyn Afrika wuxuu ku yaalla dalka Jermalka, in kastoo uu saldhig weyn ku lee yahay Jabuuti haddana waxaa la sheegay in qorshahan ay fursad weyn u noqon doonto dalka Jabuuti.\nMadaxweynaha Jabuuti ayaa mar uu ka hadlaayay heshiiska labada dowladood, wuxuu sheegay in Jabuuti ay fursad weyn u tahay in saldhigga Afrika loo soo guuriyo isagoona sheegay in arrintaas shaqooyin iyo tababbarro ay ka heli doonaan dhallinyarada reer Jabuuti.\nDhinaca kale, intii uu socday kulanka labada madaxweyne waxaa jiray dibadbaxyo ballaaran oo ka dhacay afaafka horre ee Aqalka Cad, waxaana halkaas isugu soo baxay mucaaradka Jabuuti, kuwaasoo watay boorar ay ku qoran yihiin hal ku dhigyo ka dhan ah madaxweyne Ismaacil Cumar Geelle.\nDadkan ayaa isaga yimid gobalada Maraykanka iyo dalka Canada, waxaana ay sheegeen in madaxweyne Ismaacil Cumar Geelle uu dalka ku hayo maamul adag oo ah dikteetar.


Laacibkii Kooxda Goodir & Xulka Gobollka Hawd Cabdikariin Sheekhaawi Oo Waraysi Xiiso Baddan Kaga Hadlay Waayihiisii ciyaareed\nHomeWararka MaantaLaacibkii Kooxda Goodir & Xulka Gobollka Hawd Cabdikariin Sheekhaawi Oo Waraysi Xiiso Baddan Kaga Hadlay Waayihiisii ciyaareed\n04/04/2014 Abdiwahab Ahmed\nWeerar yahankii kooxda kubada cagta Goodir iyo xulka Gobollka Hawd Cabdikariim (Sheekhaawi) ayaa isaga oo ku sugan wadanka Germany waxa uu waraysi xiiso baddan oo dhinacyo baddan taabanaya kaga hadlay waayihiisi kubada cagta.\nLaacibkan oo ka mid ahaa weerar yahanadii ugu fiicnaa sannadihii ugu dambeeyay Dalkeena gaar ahaan Caasimada Hargeysa, ayaa ku dhashay Magaalada Gebilay sannadkii 1989-kii, dhererkiisu waa 1.87mitir halka culeyska miisaankiisu uu hada yahay 72kg. Haddaba hadaan intaas kaga soo gudubno warbixintaas kooban ayaa waxa uu waraysigii u dhacay sidan.\nGoormaad bilawday kubada cagta?\nWaxaan bilaabay ciyaarista kubada cagta anigoo aad u da’ yar.\nWaxaad nooga war-bixisaa kooxihii aad ku soo hanaqaaday ilaa intii aad soo shaac baxaysay?\nInkasta oo ay badnaayeen laakiinse kooxdii aan ku soo hano qaaday ee la igu bartay waxay ahayd kooxdii Hoobaan Net, oo aan heerkii saddexaad iyo labaadba u soo ciyaaray iyadoo kooxaha kale ee Horseed, Super Match, Somaliland Tv aan iyagana wakhtiyo fiican la soo qaatay.\nGoormay ahayd markaas markii aad kooxaha Heerka labaad ku soo biirtay?\nWaxay ahayd sannadkii 2006-dii.\nWakhtigaagi heerka labaad ciyaartoydii aad isku kooxda ahaydeen yaad ka xusi kartaa?\nWaxaan ka xusi karaa Maxamuud Xuuto, Kabtan Xato, Maxamed Kalcase, Suldaan Cabdi Xasan, Sharmaarke Axmed Cumar, Maxamed Cali Haybe Ufo, Mukhtaar, Khaalid Diiga, Dahabshiil, Maxamed Somaali, Maxamed Gaabane, Khadar Dhayne iyo qaar baddan.\nKooxaha Heerka koowaad goormaad ku soo biirtay?\nWaxaan ku soo biiray sannadkii 2009-kii, waxaana u soo wareegay kooxda heerka koowaad ee D.H.H.\nMaxaa kugu kalifay inaad kooxda D.H.H ku soo biirtid oo aad kooxaha kale ugu biiri wayday?\nWaxaa igu kalifay waxay ii ahayd marxalad aan kaga soo gudbayay heerkii labaad oo aan iminayay heerka koowaad, waxaana ay ii ahayd dedaal iyo talaabo aan kor u qaaday, laakiin markii dambe waxaan u wareegay kooxda Goodir oo markaad ciyaartoy tahay wax baddan ayaad qiimaynaysaa, runtii koooxda Goodir waxaa i soo jiitay xiisahooda aniguna maan dayicin jaaniskii sababta oo ah Goodir xagayga waa Madrida Somaliland.\nDifaacii kuugu halista baddnaa ee aad ka sii war-wari jitay marka uu kaa soo horjeedo yuu ahaa?\nRuntii waxaa igu ahaa difaaca adag ee aan aad uga war-waro Maxamed Xasan Maxamed (Gabyaaye).\nWaxaad noo kala sheegtaa ciyaartii kuugu xumayd iyo tii kuugu farxada baddnayd?\nWaxay ahayd ciyaartii iigu xumayd kulankii dhex maray Gobollka Maroodi-Jeex iyo Hawd ee Finalkii ciyaaraha Gobollada ee Maroodi-Jeex naga guuleysteen, tii iigu farxada baddnaydna waxay ahayd kulankii aanu Finalka ku tagnay ee Gobollka Daad-Madheed aan ka badinay.\nNaanaysta Sheekhaawi sidee ayay kugu baxday?\nKkkkkkkkkkkkk, Runtii markaan soo baxayay aad ayaan u dedaali jiray si aan u kasbado dadka, ka dib Isbirat ayaan ku ciyaari jiray waanan akhlaaq wanaagsanaa markaan ciyaarayo ka dib habeen ayaa waxa wada ciyaaray xulka Tunisia iyo Cameroon, ka dib 1-0 iyadoo ciyaartu marayso ayuu gool dhalinyaya Yasin Sheekhaawi oo 9 u watay Tunisia markaas ayuu habeenka Cusaam Shuwaali aad magaciisa ula dhacay oo ugu cel-celinayay, waxaana maalinimadii dambe galabteedii wada ciyaarnay rag aan ka xasuusto Jamaal Jante, Siciido, Farxaan Bookh, Cumar Herny, Samatar ka dib markaas ayay ii bixiyeen oo waxaa weliba ii bixiyay Xasan Cismaan (Tababarihii hore ee kooxdii White Sand Village).\nFursadii kuugu darnayd ee aad gool u sarifi lahayd ee kaa khasaartay tee ayaad ku tilmaami kartaa?\nWaxaan ku tilmaami karaa fursadii iigu xumayd nolashayda rigoore aan khasaariyay kulan ay iska hor yimaadeen kooxdaydii Goodir iyo Gaashaan.\nDhanka afka hore ee weerarka yaad jeclayd inay kaa bar-bar ciyaaraan?\nWaxaan jeclaa inaan afka hore ee weerarka isku weheshano ama aan garoonka wada galno Amiin Xirsi (Cristiano Ronaldo), Haybe Good Hurre, Maxamuud Goofindhe, Sharmaarke Yaakhii, iyo Khadar Cristiano.\nGoolhayihii kugu adkaa ee aanad jeclaysan jirin inuu kaa soo horjeesto kee baad ku tilmaami lahay?\nKkkkkkkkk waa su’aal dhawr jeerna igu soo noqnoqotay oo aan asxaab baddan kala kulmay, laakiin ninka aanan jeclaysan jirin ee aan ka sii wer-weri jiray inuu iga soo horjeesto wuxuu ahaa Cabdi Muuse.\nTababarayaashii ku soo layliyay yaad ka tilmaami kartaa?\nWaxaan ka xusi karaa macalinkii iigu horeeyay Iid ee watay kooxdii Hooban Net, Maxamuud Goofindha, Siciid Ango, Maxamed oo ahaa tababarihii kooxdii Super Match, iyo macalimiinta waa weyn waxaan ka xusi karaa macalin Faysal Dheere Alle ha dayee iyo macalin Maxamed Gadaraawi iyo Aadan Daanyeero, laakiinse waxaan aad ujeclaa inuu macalin ii noqdo midkood Iid Jibriil ama Axmed Cali.\nGoolashaada goolkee ayuu ahaa goolka aanan marnaba maskaxdaada ka bixi karin oo aad xasuusnaan kartid?\nRuntii inkasta oo ay jiraan goolal xasuustayda ku baddan, laakiin waxaan aanan marnaba ilaabi karin oo aan xasuusnaanaya Goolkiii aan ka dhaliyay kooxdii Magaalada Jig-jiga.\nMaxaad Neceb tahay?, Maxaad Jecesahay?, Maxaadse ka baqataa?\nWaxaan jecalahay inaan Quranka akhristo, waxaan necebahay inaan filimaanta daawado, waxaanan ka baqaa Maska.\nWaxaad tartankii Gobollada ee ka Qabsoomay Burco u ciyaaraysay Gobollka Maroodi-Jeex, maxaa kugu kelifay inaad tartankii Gobollada ee ugu dambeeyay aad u ciyaartid Gobollka Awdal?\nWaxaa keliya ee igu kallifay inaan Gobollka Hawd u wareego oo aan u ciyaaro waa Goboll qiima leh oo tariikh ku yeeshay ciyaaraha Somaliland, runtii qofka janisku mar ayuu soo mara intuu ciyaartoy yahay, jaaniskana la iskama lumiyo waxaan ku fikiray ha ka fadhiisan adigoon funaanada Hawd xidhan taasna waan ku guleystay, mideeda kale dadka hawd taageera ilaa Maanta oo aan joogo wadanka Germany gaar ahaan Gobollka Munich aad baa la i soo dhaweeyaa had iyo jeer qofkii maqla waa Sheekhaawi wuu i casuumaa, runtii waxaan xasuusta in dadka i tageera inay iga soo cawiyeen inaan Jarmalka imaado, waxaanan leeyahay qalbigayga meel gaar ah ayaad ku leedihiin Insha Allaah tartanka soo socdana waynu ku guuleysanaynaa, hadaanu nahay dadka qurbaha joogana hiil iyo hooba waynu la garab taaganahay Gobollka Hawd.\nTaageerayaasha Gobollka Hawd meel kasta oo ay dunida ka joogaan way ka xumaadeen ka bixitaankaaga Wadanka, maadaama oo aanad u ciyaarayn Tartanka Gobollada taas maxaad ka odhan lahayd?\nRuntii aniguba jacaylka aan taageerayaasha u qabo daraadood ayaan Gobollka Maroodi-Jeex uga imiday, waydaan u qalantaan intaas inta ka dhiman noloshaydana idin ilaawi maayo markaad magacayga ku dhawaqayseen runtii waxaan dareemayay inaan ku saxsanaa inaan ku soo biiro Gobollka Hawd wanaag ayaan idiin rajaynayaa iyo guul.\nKooxda Goodir markaad ahayd kooxdee ayaad jeclayd inaad ka hor tagtaan?, kooxdeese aad necbayd la ciyaaristooda?\nHorta dhamaan kooxaha Caasimadu xushmad ayay iga mudan yihiin, laakiinse markasta waxaad eegaysa kooxda sida gaarka ah kuu qaab ciyaareed taqaana taasina waxay ahayd kooxda D.h.H, waxaanan jeclaa inaan ka hortagno kooxda Gaashaan.\nMarkaad kooxda Goodir u soo wareegaysay waxaad ahayd kooxda D.H.H maxaa sabab u ahaa inaad u soo wareegtid kooxda Goodir?\nRuntii yaraantaydii ayaan jeclaa inaan u ciyaaro kooxda Goodir, oo aan u buuxiyo booskii Diito salaan sare ayaanan hawada u soo marinaya, taas ayaa igu kaliftay waayo qof kasta hami ayuu leeyahay kana qoomamayn maayo inaan u wareegay Goodir laakiinse xushmad weyn ayaan u hayaa kooxda D.H.H, waayo anigoo heerka labaad ah ayay i soo qacan qabteen aad baad ugu mahadsan tihiin macalin Maxamed Diridhaba, Cabdi Ismaaciil, Cumar Carab, Maxamuud Goofindha, Shaafici ragas oo isoo garab qabtay inaan la qabsado.\nGuulaha aad la gaadhay Goodir maxaa ka mid ahaa?\nRunti waad ka war haysa wadankeena way yar tahay koobabka lagu qabto intaan u ciyaarayay 3 koob oo keliya ayaa la qabtay iyo 3 munaasibadood, laba kooxda Gaashaan qaaday midna kooxda Haboon Construction, laakiinse saddex munasibadood ayaan la qaaday midii magaalada Jig-jiga iyo mid aan ka qaadnay kooxda Duulista iyo Hawada iyo koob aan ka qaadnay kooxda Asluubta.\nWakhtigii aanay kubadaadu soo shaac bixin yaa ka mid ahaa ciyaartoydii aad ku dayan jirtay qaab ciyaaroodkooda?\nWaxaan jeclaa aan aad uga heli jiray kuna dhiiranaan jiray inaan mar uun qaabkooda u ciyaaro weerar yahanadii Diito, Iid Jibriil iyo walaalkay Maxamed Gacan.\nJaa’iisadaha lagu siiyay intaad ciyaaraysay wax ma ka xusi kartaa?\nRuntii heerkaygii labaad way badnayeen heerkayga koobaadna waxaan ka xasuusta billadii ciyaartoygii ugu goolasha baddna koobkii kooxaha heerka koowaad ee qabsoomay sannadkii 2011-kii.\nCiyaaraha caalamka xulkee, naadigee iyo ciyaartoygee ayaad ilaa hadda taaageertaa?\nWaxaan taageeraa xulka France, ciyaartoygana laacibkii kooxda Gunners Thiery Henry, dhanka naadiyadana kooxda Real Madrid.\nWakhtigaagii kuwee ayaad u xulan lahayd 11-ka ciyaartoy ee kooxdaada Riyada “Dream Team” adigoo adna kooxdan weerarka ka mid ah?\nKkkkkkkkkk, waxaad mooda inay tahay su’aasha igu adag waraysigan, laakiin waxaan jeclaan lahaa inaan kooxdayda riyada u doorto Goolka: Saleebaan Buffon Difaaca: Guuleed Alvis, Maxamed Gabyaaye, Mukhtaar Bashe, waxaana difaaca ku ciyaari lahaa saddexdaas ciyaartoy Dhexda: Guji, Jamaal Jante, Cabdiraxmaan Ilkacase, iyo Xamse Fabregas. Weerarka: Ammiin Xirsi, Haybe Good Hurre iyo aniga Sheekhawi. Waxaanan macalimiinta kooxdana u dooran lahaa Faysal Dheere ku xigeena Axmed Cali.\nTartankii ugu danbeeyay ee Gobollada yaad odhan lahayd waa Best Player?\nShakhsiyan waxaan ku tilmaami lahaa labadii ciyaartoy ee ugu fiicna tartankii ciyaaraha Gobollada ee ugu dambeeyay Cabdiraxmaan Ilkacase oo Gobollka Hawd ahaa iyo Ammiin oo Gobollka Daad-Madheedh u ciyaarayay.\nKooxda Goodir yaad odhan lahayd ciyaartoydii ugu fiicnaa ee aan soo mari doonin abid waa kuwaas, wakhtigan iyo wakhtiyadii ka sii horeeyay dhamaan ciyaartoydii soo martay?\nIyadoo ay ciyaartoyo aan la soo koobi karin ay soo mareen haddana waxaan odhan kara kuwa aan dib u soo mari doonin waa Diito, Saleebaan Buffon, Khadar Pelle, Jamaal Jante, Axmed Dugul, Mawliid Thuram, Goolhaye Cabdirisaaq Carab, Cabdiraxmaan Ilkacase, Haybe Good, Kabtan Gabyaaye iyo Sharmarke Yakhii.\nIntaadan dalka ka bixin waxaa jiray warar suuqa ku jiray oo sheegayay in khilaaf uu idiin dhaxeeyay adiga iyo kooxdaada Goodir taas maxaa ka jiray?\nRuntii markaad ciyaartoy tahay adiga iyo kooxdaada khilaaf laga waayi maayo taasna waanu xalinay ka hor intaanan soo bixin.\nSidoo kale waxaa jiray warar iyaguna sheegayay inaad kala dooranaysay ku biiritaanka kooxaha Gaashaan Duulista iyo Asluubta taasi may jirtay iyaduna? Hadayse ay jirtay kooxdee ayaad ku biiri lahayd?\nRuntii wararkaasi waa run oo way jiraan, oo dhawr jeerna taageerayaashaydu way isoo waydiiyeen taas iyagoo qaarna ku faraxsan yihiin qaarna ay ka xun yihiin, laakiin waxaan jeclaal inaan laba kooxood mid u wareego kuwaas oo kala ahaa kooxaha Gashaan iyo Duulista iyo Hawada\nUgu dambayntii waxaad ka mid ahayd ciyaartoyda ugu magaca weyn Dalkeena, gaar ahaan Caasimada Hargeisa maxaad halkan uga gudbin lahayd taageerayaashaadii sida khaaska ahaa kuu taageeri jiray?\nMarka hore runtii waxaan u mahad celin lahaa bahda Geeska Afrika sida wanaagsan ee aad u dhiiri-gelisaan guud ahaanba bahda ciyaaraha iyo taageeridiina aad taageertaan kubada cagta, hadaan u soo noqdo jawaabtana waxaan taageerayaashayda meel kasta oo ay dunida ka joogaan aan leeyihiin waan idiin hayaa taageeridiini aad ii hurteen mana ihi qof idin ilaawi doona sidii sharafta lahayd ee aad ii taageeri jirteen Insha Allah waynu isku iman doonaa markale anigoo garoonka ku jira waaanan idin leeyahay markasta guuleysta meel kasta oo aad joogtaan……Dhamaad\n‘Sevilla waxay ku dagaalantay isku duubni iyo adkaysi’ – Emery\nXulka Qaranka England ee Koobka Aduunka Oo Lagu Dhawaaqay


News:- Ahlusuna oo laga saaray Dhuusomareb - iftineducation.com\niftineducation.com – War goor dhow naga soo gaaray Degmada Dhuusomareeb ee Xarunta Gobolka Galgaduud ayaa sheegaya in Saakay uu dib u bilowday Dagaalkii u dhexeeyay Ciidamada DF Somalia iyo Ahlusuna Wal-jameeca.\nWararku waxa ay intaa ku darayaan in Ciidamada Ahlusunna laga saaray magaalada kadib dagaal Labada Dhinac dhexmaray mar kale.\nDagaalka ka dhacay Degmadaasi ayaa la sheegay in uu yimid kadib markii Ciidamada DF ee Dhuusomareeb jooga ay Dagaal Saaka Waabarigii ku qaadeen kuwa Ahlusunna,waxaa Ciidanka Dowladda u suuro gashay in ay la Wareegaan Degmada Dhuusomareeb.\nDagaalka Magaalada Dhuusomareeb Saaka ku dhexmaray Ciidanka DF iyo kuwa Ahlusunna ayaa Daba jooga Dagaal Shalay galab ka dhacay Degmada Gurceel oo u dhexeeyay Labadasi dhinac.\nInta la xaqiijiyay hal ruux oo dhinacyada dagaalamay ah iyo labo ruux oo rayid ah ayaa dhaawac uu kasoo gaaray dagaalkaasi, waxaana la baqayaa in qasaaraha uu intaasi uu kasii badan.\nXaalada degmada ayaa la sheegayaa inay tahay mid degen, waxaana dadka deegaanka ay sheegayaan in ciidamada Ahlu sunna laga saaray degmadaasi.


BBC Siyaasi caan ah oo qirtay in uu tuug ahaan jiray | Biyoguurenews.com\nHome Wararka BBC Siyaasi caan ah oo qirtay in uu tuug ahaan jiray\nBBC Siyaasi caan ah oo qirtay in uu tuug ahaan jiray\nWaa mid ka mid ah siyaasiyiinta ugu magaca dheer dalka Kenya, waxaana soo doortay dad gaaraya illaa 7 milyan oo qof oo ku nool caasimadda Nairobi, balse ma ahan nin ka baqaya in uu ka sheekeeyo wixii uu soo maray.\nMike Sonko waa barasaabka ismaamulka Nairobi, idaacadda la’iska arko ee Citizen inta uu soo fariistay ayuu ka sheekeeyay taariikhdii uu soo maray.\nSonko oo marti ku ahaa barnaamijka JKL ayaa barnaamijka la yimid waraaqo badan oo muujinaya musuqmaasuq ka socda maamulka Nairobi, iyo saraakiil badan oo uu shaqada ka eryay ayaa dhanka kale ka sheekeeyay taariikh nololeedkiisa.\n“Waxaa habboon in aad bulshada runta u sheegto, runtana waxa ay tahay aniga waxaan soo ahaan jiray tuug, dambiile, turuufaale, balse hadda dadka Nairobi oo dhan 7 milyan oo qof ayaa igu aaminay mas’uuliyad, markii aan xildhibaanka noqday (hadda ka hor) ayaan iska dhaafay tuugonimada” ayuu yiri Soko.\nWaxa uu tiriyay dhammaan xabsiyadii uu soo galay oo ay ka midyihiin xabsiyada ugu caansan dalka sida Shimo La Tewa iyo Kamithi oo lagu xiro dambiilayaasha waaweyn.\n“Taas darteed ayaan aniga u ahay dawada kaliya ee kooxaha tuugada, warqad kasta oo been abuur ah oo la ii keeno waan garan” ayuu yiri Sonko oo kooxaha tuugada iyo dadka musuqa ku shaqaystay uga digay in ay ula tagaan qorshayaal wax lagu xadayo.\nBarnaamijka lagu waraysanayay oo socday muddo hal saac ah, ayuu Sonko mid mid uga sheekeeyay dacwadaha musuqa ee uu xaliyay, guryo sharci daro ah oo uu dumiyay, saraakiil uu shaqada ka eryay, dacwado hadda maxkamadda uga socda oo uu isaga furtay.\nWaxa uu tusaale usoo qaatay nin ganacsade ah oo uu ka dumiyay dhisme 7 dabaq ah oo kasoo horjeeda xarunta Qaramada Midoobay iyo safaaradda Maraykanka, kaas oo uu sheegay in uu jabiyay xeer hoosaadkii Nairobi ee ahaa in xaafadda dublamaasiyadda ee Nairobi aanan laga dhisi karin guri ka dheer 5 dabaq, sababo la xiriira amniga.\nSi kastaba ha ahaatee, Mike Sonko ayaa guddoomiyaha Nairobi loo doortay sannadkii 2017-kii, tan iyo intii yimidna waxa uu soo kordhiyay waxyaabo iyo adeegyo aanan horey loogu aqoonin dadkii ka horeeyay.\nBaraha bulshada ee uu gaarka u leeyahay ayuu marar badan ku faafiyaa waxqabadkiisa, gaar ahaan hawlaha la dagaalanka musuqa, isaga oo xitaa mar Facebook soo galain tabin toos ah xilli uu kormeerayay isbitaal ku yaala xaafadda Islii oo ay ka jirtay dhibaato.\nPrevious articleBBC Macluumaad cusub oo laga soo saaray dadkii ka dambeeyay dhibkii ka dhacay Jigjiga iyo Mustafe oo mar kale loo yeeray\nNext articleDeg Deg, Madaxwaynaha D/degaanka soomalida ethiopia oo cabasho u diray Addis,ababa


IATA waxay sii deyneysaa shuruudaha baaritaanka COVID-19 ee habka safarka hawada\nBogga ugu weyn » Maqaallada Wararkii Ugu Dambeeyay » Airlines » IATA waxay sii deyneysaa shuruudaha baaritaanka COVID-19 ee habka safarka hawada\nAirlines • Airport • Jebinta Wararka Caalamka • Jebinta Wararka Safarka • Safarka Ganacsiga • News • Dib-u-dhiska • Waajib ah • Ammaanka • Dalxiiska • Gaadiidka • Warka Safarka Safarka • Daalacanayo Hadda • Wararka kala duwan\nThe Ururka Caalamiga ee Gaadiidka Cirka (IATA) shuruudaha la sii daayay ee isticmaalka Covid-19 tijaabinta habka safarka. Haddii dawladuhu doortaan inay soo bandhigaan baaritaanka COVID-19 ee loogu talagalay dadka safarka ah ee ka imanaya waddamada loo arko inay yihiin kuwo halistoodu sarreyso, tijaabooyinku waa inay si dhakhso leh u keenaan natiijooyinka, awood u yeeshaan in lagu sameeyo baaxad, oo ay ku shaqeeyaan heerar aad u sarreeya oo sax ah. Intaa waxaa sii dheer, imtixaanku waa inuu ahaadaa mid kharash-ku-ool ah oo aan abuurin caqabad dhaqaale ama saadka xagga safarka.\nThe Ururka Duulista Rayidka ee Caalamiga ah (ICAO) la daabacay Kala bax Hanuuninta taas oo ah hagaha caalamiga ah ee dawladaha inay raacaan dib-isugu celinta dadkooda iyo dhaqaalahooda hawada. Kala bax wuxuu qeexayaa lakabyo tallaabooyin ah si loo yareeyo halista gudbinta COVID-19 inta lagu jiro safarka hawada iyo halista soo dejinta COVID-19 ee safarka hawada. Tijaabinta COVID-19 waa inaysan noqon shuruud lagama maarmaan u ah dib-u-furidda xuduudaha ama dib u soo celinta adeegyadii hawada.\nTiknoolajiyadda loogu talagalay baaritaanka degdegga ah ee daryeelka polymerized Chain Reaction (PCR) waxay u noqon kartaa lakab waxtar leh oo ilaalin ah dadka safarka ah ee ka socda waddamada loo arko inay yihiin kuwo halistoodu sarreyso, iyadoo laga yaabo inay meesha ka saarto baahida loo qabo tallaabooyin culeys badan iyo soo dhexgal sida karantiil oo ah caqabadda ugu weyn ee hortaagan. safarka iyo soo kabashada dalabka.\n“Diyaaraddaha waxaa ka go’an yareynta halista gudbinta COVID-19 ee safarka hawada iyo baaritaanka COVID-19 ayaa door muhiim ah ka ciyaari kara. Laakiin waa in lagu dhaqan galiyaa iyada oo la raacayo hagista dib u bilaabista caalamiga ee ICAO iyada oo ujeedadu tahay fududeynta safarka. Xawaaraha, cabirka iyo saxsanaanta ayaa ah shuruudaha ugu muhiimsan ee waxqabadka si loogu tijaabiyo in si wax ku ool ah loogu daro howlaha safarka, ”ayuu yiri Alexandre de Juniac, Agaasimaha Guud iyo Agaasimaha Guud ee IATA.\nIyada oo qayb ka ah geeddi-socodka socdaalka baaritaanka COVID-19 wuxuu u baahan doonaa in ay fuliyaan saraakiisha caafimaadka bulshada ee tababaran lana buuxiyo shuruudaha soo socda:\nSpeed: Natiijooyinka tijaabinta waa in si deg deg ah loo keenaa, iyadoo natiijooyinka la heli karo saacad ka yar oo ah heerka ugu yar.\nMiisaanka: Haddii tijaabintu ka dhacdo garoonka diyaaradaha, awoodda tijaabinta ee boqolaal tijaabo ah saacaddiiba waa inay noqotaa mid lagu guuleysan karo. Isticmaalka candhuufta qaadista shaybaarka halkii laga qaadan lahaa suufka sanka ama cunaha ayaa fududeyn lahaa tan sidoo kale waxaa la filayaa in waqtiga la dhimo lana wanaajiyo aqbalaada rakaabka\nsaxnaanta: Saxnimada aadka u saraysa waa lama huraan. Natiijooyinka been abuurka ah iyo kuwa been abuurka ah labadaba waa inay ka hooseeyaan 1%.\nHalkee ayuu imtixaanku ku habboon yahay habka safarka?\nSida habboon COVID-19 tijaabada waxaa looga baahan doonaa kahor imaatinka garoonka diyaaradaha iyo 24 saac gudahood safarka. Rakaabka imanaya "diyaarad-u-duulaya" waxay yareyneysaa halista in la is-qaadsiiyo ee garoonka diyaaradaha waxayna awood u siisaa dib-u-degista hore ee socotada kasta ee tijaabada caafimaad qabta.\nHaddii tijaabinta looga baahan yahay qayb ka mid ah habka safarka, waxaa lagugula talinayaa bixitaanka. Dowladuhu waxay u baahnaan doonaan inay si wada jir ah u aqoonsadaan natiijooyinka imtixaanka iyo gudbinta xogta waa inay si toos ah uga dhex dhacdaa rakaabka iyo dawladaha si la mid ah maadaama fasaxyada elektarooniga ah hadda la maareeyo\nShuruudaha imtixaan kasta waa inay jiraan oo keliya inta loo baahdo. Si taas loo hubiyo, waa in qiimeyn joogto ah la sameeyaa.\nYey tahay inuu bixiyo?\nKharashku waa tixgelin muhiim ah. Tijaabadu waa inay fududeysaa safarka oo aysan keenin caqabad dhaqaale. Iyadoo tijaabinta qaar ka mid ah meelaha Yurub loo socdo ay ku kacayso $ 200, tani waa walaac dhab ah. IATA waxay taageertaa Xeerarka Caafimaadka Caalamiga ah ee Ururka Caafimaadka Adduunka (WHO) oo dawladaha uga baahan inay qaadaan kharashaadka baaritaanka caafimaadka ee khasabka ah. Halka tijaabada lagu bixiyo si ikhtiyaari ah, waa in lagu qaadaa qiimaha qiimaha.\nMaxaa dhacaya marka qof tijaabiyo cudurka?\nTijaabad ahaan waxaa la sameeyaa ka hor safarka ama barta laga dhoofo natiijada ka soo baxdana waxay noqoneysaa in rakaabku uusan u safri karin sidii loogu talo galay. Xaaladdan oo kale, shirkadaha duulimaadyadu waxay siinayeen dabacsanaan macaamiisha. Tan waxaa ka mid ah dib-u-sii-dalbashada ama lacag-celinta iyada oo la raacayo siyaasadda ganacsiga shirkadda. Shirkado badan oo duulimaadyo ah ayaa si isku mid ah ugu fidiya rakaabka ka shakisan inay qabaan astaamo u dhigma COVID-19 iyo sidoo kale xubnaha isla safarka safarka ah, gaar ahaan marka ay isku qoys yihiin.\nHaddii imtixaanku waajib ku yahay imaatinka isla markaana rakaabku tijaabiyo, markaa rakaabka waa in loola dhaqmaa si waafaqsan shuruudaha Gobolka qaabilaya. Shirkadaha duulimaadka looma baahna inay dib u celiyaan rakaabka ama 'lagu ciqaabo' ganaaxyo lacageed sida ganaaxyo ama ciqaab shaqo sida ka noqoshada xuquuqda ka shaqeynta suuqa.


Doorashada Kursigii Hirshabeelle ee horay loo laalay oo maanta ka dhaceysa Muqdisho – STAR FM SOMALIA\nDoorasho ku celis ah oo ka mid ahaa 5-tii kursi ee horay loo laalay ayaa maanta ka dhaceysa magaalada Muqdisho, kaasoo ah Kursigii Aqalka Hoose ee Hirshabeelle uu horay ugu soo baxay Wasiirkii Dhalinyarada Maxamed C/llaahi Xasan Nuux, balse Guddigii doorashada ay qaadaceen.\nDoorashada Kusigan Beesha Jidle ayaa waxaa ku tartamaya illaa lix Musharax oo labo ka mid ah ay yihiin Haween, iyadoo ay ku jiraan Musharaxiintii horay looga joojiyay Tartankan kursigan oo loo ogolaaday inay ka qeyb galaan dib u doorashada kursigan.\nGuddiga doorashada dadban ayaa bishii December ee sanadkii hore qaadacay kursigan oo si aan waafaqsaneyn habraaca doorashada ugu soo baxay Maxamed Xasan Nuux oo horay looga mamnuucay inuu kursigan u tartamo, kadib qalalaaso ka dhalatay doorashadii kursiga Beesha Jidle ee ka dhacday magaalada Jowhar.\nDoorashada kursigan ayaa goor dhow lagu wadaa inay ka dhacdo Dugsiga Sare ee Tababarka Booliska ee Jen. Kaahiye, waxaana Musharaxiinta ku tartamaya ay kala yihiin sidan:-\n1- Hida C/llaahi Cumar\n2- Nasra Axmed Cali\n3- C/llaahi Axmed Xuseen\n4- Nuur Bocor Jeelle\n5- Maxamed C/llaahi Xasan Nuux\n6- Axmed Sheekh nuur Cabdi\nDoorashada kursigan ayaa ka mid ahaa kuraastii ugu muranka badnaa, iyadoo ay shaqaaqo sababtay dhaawacyo oo ka dhacday Jowhar.\nWaxaa macquul ah in doorashada kursigan uu mar kale ku soo baxo Wasiirka Dhalinyarada Maxamed C/llaahi Xasan Nuux, maadaama saddex ka mid ah 5-tii kursi ee horay loo laalay dib loogu doortay xubnihii ay qaadaceen Guddiga xalinta khilaafaadka doorashooyinka dadban.\nDoorashada hal kursi oo la isku mari waayay, natiijadiisa ay jahwareer badan keentay ayaa dhiman, kaasoo ah kursiga Beesha Gaaljecel ee yaala magaalada Kismaayo, waxaana khamiistii dhacday doorashada kursigan oo ku celis aheyd, iyadoo aan cidna ku guuleysan, Guddiga doorashada ayaa la filayaa inay mar kale qabtaan doorashadan kursigan oo ay ku tartamayaan Wasiirkii Batroolka Maxamed Mukhtaar iyo C/llaahi Aadan Shaacir.


Roobow oo laga dalbaday sameynta hal Arrin oo lagu ilaawi karo wuxuu gaystay Iyo Fursad hor taala Dawlada (Waraysi) | Entertainment and News Site\nHome » News » Roobow oo laga dalbaday sameynta hal Arrin oo lagu ilaawi karo wuxuu gaystay Iyo Fursad hor taala Dawlada (Waraysi)\nRoobow oo laga dalbaday sameynta hal Arrin oo lagu ilaawi karo wuxuu gaystay Iyo Fursad hor taala Dawlada (Waraysi)\ndaajis.com:-Cabdullaahi Sheekh Xasan oo ah Wasiirka Dastuurka Maamulka Koonfur Galbeed Somalia, ayaa ka hadlay isa soo dhiibida wadaadka Mukhtaar Roobow oo ku jira gacanta dowlada Federaalka.\nCabdullaahi Sheekh Xasan, ayaa sheegay in is dhiibida Mukhtaar Roobow ay kusoo aaday xili munaasib ah, isla markaana ay gabaabsi yihiin Al-shabaab.\nCabdullaahi Sheekh Xasan, waxa uu tilmaamay in isa soo dhiibida Roobow ay waxbadan kusoo biirineyso dowlada Somalia, waxa uuna cadeeyay in dhabar Jab ay u tahay Al-shabaab, Wuxuuna waxa uu ku baaqay in dowlada Federaalka ay ka faa’iideysato Mukhtaar Roobow, oo miisaan ku dhex lahaa Shabaab.\nHALKAN KA DAAWO C.LAAHI OO SI ADAG UGA HADLAY\nSidoo kale, Wasiir Cabdullaahi Sheekh Xasan, ayaa Mukhtaar Roobow ugu baaqay in marka hore uu cafis ka dalbado Shacabka Soomaaliyeed waxa uuna xasuusiyay inuu dib usoo xasuusto wixii danbi ah ee ka dhacay mudada uu ka tirsanaa Shabaab.\nWaxa uu intaa raaciyay in khaladaadka ugu badan uu ka galay dadka Shacabka, sidaa aawgeedna ay khasab ku tahay inuu Cafis ka dalbado shacabka Muqdisho oo uu sheegay inuu dhibaateeyay inta uu ahaa Shabaabka.


Baabuurta gaadiidka dadweynaha oo si buuxda rakaabka u qaadi doono laga bilaabo 9-ka bishaan | Star FM\nHome Wararka Kenya Baabuurta gaadiidka dadweynaha oo si buuxda rakaabka u qaadi doono laga bilaabo...\nBaabuurta gaadiidka dadweynaha oo si buuxda rakaabka u qaadi doono laga bilaabo 9-ka bishaan\nGawaarida gaadiidka dadweynaha ee loo yaqaano PSV ayaa dib u bilaabi doono inay si buuxda u qaadaan rakaabka laga bilaabo maalinka Isniinta ee 9-ka bishaan.\nXoghayaha wasaaradda gadiidka u qaabilsan dhanka maamulka Chris Obure ayaa gelinkii dambe ee shalay sheegay in maamulayaasha shirkadaha gawaarida rakaabka dadweynaha ay oggolaadeen inay u hoggaansamaan tilmaamaha wasaraadda caafimaadka islamarkaana dib-u-eegis lagu sameeyay hab-raacayada cudurka Covid-19.\nWaxaa uu sheegay in soo dhisayaan kalsooni ah in gaadiidka dadweynaya ay si buuxda rakaabka u qaadaan iyadoo laga hor taggaya faafitaanka fayraska Corona.\nMr. Obure ayaa sidoo kale sheegay in baaburta ay dadweynaha raacaan ee loo yaqaano mataatuuda iyo shirkadaha basaska ee Sacco loo xilsaarayo inay hubiyaan u hoggaansanaanta xeerarka Covid-19 iyo badqabka rakaabka.\nDhanka kale guddoomiyaha ururka milkiilayaasha baabuurta gaadiidka dadweynaha ee Mataatuuda Dickson Mbugua ayaa sheegay in tallaabo laga qaadi doono gadiidkii aan u hogggaansamin tilmaamaha wasaaraadda caafimaadka islamarkaana lagala laaban doono leesinka.\nEdwin Mukabana oo ah guddoomiyaha ururka wadayaasha basaska ee dalka ayaa dhankiisa shaaca ka qaaday in hawlwadeennada basaaska ay codsanayaan in loo tixgeliyo inay bixiyaan adeegyo muhiim inta lagu guda jiro bixinta tallaalka Covid-19.\nWaxaa uu xusay in shirkadaha basaska ay lumiyeen 31 bilyan oo shilinka dalka ah islamarkaana ay wayeen 127,000 shaqo guud ahaan dalka.\nNext articleGuddiga kala qaybsan ee gobollada Waqooyi oo maanta doorasho galaya


SHALEY WAXAY AHEYD MAALIN MADOOW(Riix) 05.10.2013\nXukuumada Saacid iyo Sanad kadib (Faalo)(Riix) 05.10..2013\nOdey ayaa Yiri "Qofkii raalli geli isyiraahda dadka (RiiX) 04.10.2013\nMAXAA KEENAY QARAWGA JUBBOOYINKA (RiiX) 03.10.2013\nMaxaan ka dhaxalnay kooxda argagixisada Al Shabaab (Maqaal)\nWaxaa muuqata in kooxda Al-Shabaab ay noqdeen gabbal sii dhacaya. Ka sokow dagaalka dhinaca milietriga ah, waxaa Kooxda u soo kordhaya khilaaf, ummadda Soomaaliyeed oo sii nacda, iyo iyaga oo ogaada inaysan jidkii saxda ahaa ku socon oo markaasi awooddoodii ay sii wiiqanto.\nHaddaba waxaan qoraalkan ku eegi doonaa waxyaabaha lagu xusuusan doono ee taariikhda u gelaya kooxda Al-Shabaab, kuwaasoo ummadda Soomaaliyeed ay ku soo kordhiyeen. Liiska wuu dheer yahay, hase yeeshee waxaan ka soo qaadan doonnaa kuwa ugu waaweyn:\nSoomaalidu caado uma lahayn in qof uu naftiisa gooyo nooc kastaba ha ahaatee. Ummadaha adduunka qaarkood waxaa caado ah in qofka marka uu duruuf qallafsan la kulmo inuu is daldalo ama uu sun cabo. Ummadahaas waxaa ku jira qaar badan oo Muslim ah. Laakiin marnaba Soomaalida laguma aqoon inay isdilaan.\nHase yeeshee Al-Shabaab waxay dhaqanka Soomaaliyeed ku soo kordhiyeen qof naftiisa halligaya, oo intuu wax isku soo xirxiro leynaya dad badan oo weliba Soomaali ah. Waxaan taariikhda Soomaalida ka go’i doonin is-qarxintii ka dhacday B/weyne, Hotel Shaamo, Hoteel Muna, Xasuuqii Hargaha iyo Saamaha iyo goobo kale oo ay ku nafwaayeen Soomaali badan oo aan waxba galabsan. Tolow carruurtii ay ka tageen intii ku nafweysay qaraxyadaas maxay ku sameyn doonaan dadka madaxda ka ah Al-Shabaab? Malaha taas ayaa sabab ujeedka dagaalka aan dhammaan ee Al-Shabaab.\n2. Masjid hortiis qof lagu dilo:\nMasjidku wuxuu diinta iyo dhaqanka Soomaalida kaga jiray meel sharaf leh. Hase yeeshee, Al-Shabaab waxay Soomaalida ku soo kordhiyeen qof lagu sugayo masjidka albaabkiisa. Dadkaas la dilay waxay isugu jireen qeybaha bulshada oo dhan. Arrintaas waxay sababtay in ummaddii ka go’do masjidka xitaa deegaannada ay ka taliyaan.\n3. Gaaleysiin: Kaligood-Muslim:\nAl-Shabaab qofkii aan iyaga ka tirsaneyn waa gaal. Dad badan baa u haysta in Al-Shabaab gaalo u yaqaannaan dadka ka shaqeeya Dowladda KMG ah, balse sida ay u yaqaannaan intaas waa ma mug ballaaran tahay, laakiin waxay ka baqayaan in bulshada oo dhan ku soo jeesato.\nKhilaafka diinta ee masaa’isha qaarkeed weligiisba waa soo jiray, laakiin heer laysku laayo ma soo gaarin Al-Shabaab ka hor.\nFikradda Al-Shabaab waa midda takfiirka oo ka soo billaabatay dalka Masar. Ninka ugu sarreeya Al-Qaacida (Ayman Al-daahiri) waa nin ka tirsan takfiirka Masar. Marka ma kula tahay in Al-Dawaahiri oo takfiir ah inuu xilka Soomaaliya u sii hayn lahayn qof aan takfiir ahayn?\nAl-Shabaab waxay ummadda, gaar ahaan carruurta iyo dhallinyarada ku barbaariyeen inay caasiyaan waalidkii dhalay ama soo koriyay iyo macallimiintii wax soo baray.\nCarruurta u dagaallanta intooda badan waa laga qafaashay waalidkood oo raalli kama aha.\nCulimada Soomaaliyeed ee iyaga diinta soo baray ayay ku abaal-dhaceen. Culimada Soomaaliyeed ee dadka wax soo bari jiray midna ma taageersana waxyaabaha ay ku doodayaan Al-Shabaab. Taasi waxay keentay inay isugu soo haraan dhallinyaro aan badankood diinta aqoon badan u lahayn? Bal sheeg dad ay diin bareen Godane, Roobow, Xasan Daahir, Afgaani iyo Shoongole? Waxaan aflagaaddo, layn, qixin iyo halaag ahayn oo laga bartay ma jiraan.\n• Odoyaasha dhaqanka iyo qof weyn:\nAl-Shabaab waxay ummadda ku soo kordhiyeen inaan la ixtiraamin qof weyn iyo oday dhaqameed bulashadu ixtiraami jirtay. Waxyaabaha iga yaabiyay ee aan ku sooa arkay Ceelasha Biyaha oo Shabaab ka taliyaa waxay ahayd wiil yar oo 15 jir ah oo ul ku garaacaya hooyo 60 jir ah, iyadoo dambiga ay gashayna uu yahay inay saako baati ah gashatay.\n5. Takoor ummadeed:\nAl-Shabaab waxay keeneen in qofka Soomaaliga uu noqdo tuke cambaar leh baasaboorkii uu doono ha watee. Qofka Soomaaliga ah meel kasta oo uu adduunka ka joogo marnaba loogama baqi jirin waxyaabaha xunxunka ah sida daroogada, tuugannimada iyo anshax-xumo kale. Balse Al-Shabaab waxay ummadda Soomaaliyeed kuwo looga baqo inay amni-darro ku keenaan dalalkii martigeliyay, taasoo ka dhigtay qofka Soomaaliga ah mid laga cabsado oo aan niyad-sami lagu soo dhoweyn karin.\n6. Kalsoonida bulshada dhexdeeda:\nBulshada Soomaaliyeed waxay caado u lahayd kalsooni iyaga dhexdooda ah oo ka sarreya heerka dadyowga adduunka. Xitaa dagaalladii qabiilka, waxaa jira dad aad ku kalsoonaan kartay sida xididka, waalidka, dadka aan waalidka u tahay, dariska, iwm.\nHase yeeshee Al-Shabaab waxay meesha ka saareen kalsoonidii bulshada isku qabtay, taasoo ka dhalatay kaddib markii qofka loo soo adeegsanayo dadka uu waalidka u yahay ama ay aad isugu dhow yihiin oo uu kalsoon yahay illaa heer gabar ay isku qarxisay adeerkeed oo weliba mustaqbalkeeda ka shaqeynayay.\n7. Horumar la dagaallan:\nAl-Shabaab waxay la dagaallameen horumarkii awalba liitay ee dalka jiray. Imisaa iskuul, jaamacad, ganacsi, isbitaal, iwm ayaa dartood u xirmay? Taas beddelkeed weligaa ma maqashay Al-Shabaab oo fureysa iskuul, jaamacad, ganacsi dad shaqo ka helaan ama isbitaal dadka lagu daweeyo? Jawaabtu waa maya.\n8. Urursiga carruurta dibjirka ah:\nDoodda diineed ee Al-Shabaab waxay ku beenowday kaddib markii ay carruurta dibjirka ah ay u adeegsadeen hurinta colaadda ay dalka ka wadaan. Haddii ay dhab tahay inay jihaad ku jireen maxay tahay nafta ay dib dhiganayaan? Maxaan u maqli la’nahay dadka magaca oo dagaal ku dhimanaya ama isqarxinaya? Maxaan u maqli la’nahay carruurtooda oo isqarxinaya?\nMaxaa madaxdooda xaq u siiyay inay carruurtooda ku noolaadaan dalal dibedda ah, kuwa Soomaaliyeedna ay ku noolaadaan xeryaha qaxootiga iyo kuwa loo barakacay? Godane reerkiisu wuxuu ku nool yahay magaalada Shaariqa ee dalka Imaaraadka, Xasan Daahir 4 xaas iyo carruurtiisaba waxay ku nool yihiin magaalada Qaahira ee dalka Masar, Shoongole waxay carruurtiisa ku nool yihiin dalka Masar.\n9. La-dagaallanka aqoonta:\nAl-Shabaab waxay ummadda ku soo kordhiyeen dhaqan aqoonta la dagaallama. Tusaale ahaan deegaannada ay ka taliyaan waxaa ka haajiray dhammaan intii aqoon lahayd. Way yar tahay tirada dadka aan aqoonta lahayn ee Al-Shabaab dileen.\nWaxaa kalo ay Al-Shabaab aqoonta kula dagaallamaan inay qarxiyaan goobaha waxbarashada aasaaska u ah. Tusaale qaraxyadii ka dhacay Shaamo iyo Hargaha iyo Saamaha waxay ahaayeen qaraxyo lala beegsaday waxbarashada oo bulshada laga niyad-jebinayo waxbarashada.\n10. Nafta oo la qiimo-tiray:\nAl-Shabaab waxay dhaqanka Soomaalida ku kordhiyeen ‘hantidaada waan nabad gelinayaan, laakiin naftaada maya.” Deegaannada ay ka taliyaan cidna waxba kuma dhici karto, laakiin waa laguugu dili karaa oo ammaanka naftaada cidna kuuma dammaanad-qaadi karto.\nSidaasi darteed Al-Shabaab waxay nafta bani’aadamka ka dhigeen waxa ugu rakhiisan oo xitaa ka rakhiisan mobile-kaaga. Si kale haddaan u dhigo Al-Shabaab hantida aad wadato way kuu nabad-gelinayaan, laakiin naftaada maya oo canug yar oo 15 jir ah ayaa go’aan ka gaaraya noloshaada.\nDadka Soomaalida ah waxay dhaqan diineed u lahaayeen in la ixtiraamo meydka, in la soo faago qubuurahana waxaa loo arki jiray wax cuqubo lagu galabsanayo. Hase yeeshee, Al-Shabaab waxay burburiyeen qubuuro meydadkii ku jiray si sharaf-darro ah bannaanka loo soo saaray.\nXitaa haddii siday ku doodayaan loo yeelo oo aan dhahno waa la caabudayay qubuuraha, tolow maxay mowtadaasi dambigaas wax ku leeyihiin? Caqliga bani’aadamka wuxuu na siinayaa inay ummadda wax ugu sheegaan si deggen.\n12. Astaamaha aqoonsiga iyo dhaxalka Soomaalida:\nAl-Shabaab waxay dagaal ba’an ku qaadday wax kastoo astaan u ahaa jiritaanka ummadda Soomaaliyeed. Waxaa ugu horreeya dowladnimada oo Al-Shabaab ma doonayaan inay Soomaaliya dowlad ka dhalato, xitaa mid ay iyaga madax ka yihiin ee waxay rabaa fowdo iska socoto.\nWaxay kaloo la dagaallameen calanka buluugga ah ee Soomaaliyeed. Aqoondarrada diinta ka haysata awgeed, Al-Shabaab waxay dambi moodeen Soomaalinnimada, oo waxay u haystaan inaan Muslim Soomaali ah la noqon karin.\nTaas beddelkeed waxay keeneen dhaqanno dalal ay leeyihiin, sida dharka ay xiran yihiin oo ah dharka laga xirto koonfurta Aasiya sida Hindiya, Pakistan iyo Afghanistan. Miyeysan ogeyn in dharkaas ay u moodaan inay ajar lagu helayo inuusan waxba ka duwaneyn macawiis iyo shaatiga aan dhaqanka u leenahay?\n13. Gorwac dadeed:\nSoomaalidu weligeed waa is dili jirtay sababtu ha kala duwanaatee. Hase yeeshee, waxaa wax lala yaabo ah oo dhaqanka Soomaaliga ku cusub qof inta la gowraco la soo dhigo meel bannaan ah.\n14. Rag wajiga daboosha:\nNinka ragga ah waxaa lagu yaqaannay inuu bareerihiisa bannaanka la yimaado. Hase yeeshee, waxay Al-Shabaab dhaqanka Soomaalida ku soo kordhiyeen nin wajiga daboolanaya.\n15. Diintoo dadka la nacsiiyo:\nAl-Shabaab waxaa laga dhaxlay in bulshadu ka diddo diinta, waayo waxaa diintii laga dhigtay wax lagu sameeyo wax kastoo fool-xun. Hadda mar aan Muqdisho booqday waxa ugu badan ee dadku ka cabsadaan waa inaad aragto qof astaan diineed leh. Waxaad naxaysaa marka aad meel luuq ah isaga hor timaaddaan wiil dhallinyaro ah oo cimaamad wata, halka uusan dareen ku galeynin haddii aad isla meesha ku kulantaan wiil jaad wata oo sigaar dhuuqaya.\nAl-Shabaab waa tageen awood ahaan, laakiin wixii xumaan ahaa ee ay ummadda bareen waxay noqon doonaan kuwo iyaga lagu soo xusuusto. “Ayax tag, eelna reeb”\nW.Q. Wariye ,\nHASSAN MAXAMED KHALIIF


Trump oo sheegay in Masar ay burburin doonto Biyo-xidheenka Itoobiya | Berberanews.com\nHome WARARKA Trump oo sheegay in Masar ay burburin doonto Biyo-xidheenka Itoobiya\nMadaxweynaha waddanka Mareykanka, Donald Trump, ayaa sheegay hadal guux badan ka kicyay gudaha waddanka Itoobiya. Trump ayaa tilmaamay in Masar ay burburin karto biyo-xidheenka wayn ee ay Itoobiya ka dhinac dhisayso Webiga Nile.\n“Ugu dambayntii biyo-xidheenkaas way burburin doonaan. Waan idhi kor ayaanan u leeyahay – biyo-xidheenkaas way burburin doonaan. Waana inay wax sameeyaan,” ayuu sii raaciyay Trump.\nMadaxweyne Trump intaas kumuu ekaan ee waxa kale oo uu tilmaamay in Masar ay arrintaasi ka seexatay: “Waa hore in uusan bilaaban ayey aheyd inay joojiyaan,” ayuu yidhi.\nIllaa hadda wax war ah oo rasmi ah oo ka soo baxay dowladda Itoobiya ma uu jiro, hasayeeshee ra’iisul wasaarihii hore ee dalkaasi, Hailemariam Dessalegn, ayaa si cadho leh arrintaas uga falceliyay.\nWaxa uu intaasi ku daray inuu ka daray inuu ka xun yahay inuu yidhaahdo hasayeeshee ay dhabta tahay in ninkaasi [Trump] uusan ogayn waxa uu ku hadlayo.\nPrevious articleMadaxweyne Biixi oo xil-ka-qaadis oyo magacaabid ku sameeyay Xukuumaddiisa\nNext articleDabaysha isbedelka siyaasadeed ee Bariga Dhexe Sudan iyo Masar


Wargeyska The Star: Kenya waa inay ka digtoonaataa ciidammada Danab ee Soomaaliya - BBC News Somali\n26 Abriil 2019\nCiidanka Danab ayaa ah kuwa uu tababaray Mareykanka\nWargeyska The Star, ee ah kan saddexaad ee loogu akhris badan yahay Kenya, ayaa qoray maqaal uu cinwaan uga dhigay "Kenya waa inay si qoto-dheer ula socotaa dhaq-dhaqaaqyada Soomaaliya".\nWargeyska ayaa ku baaqey in Kenya ay ka digtoonaato ciidammada Danab ee loo sameynayo Soomaaliya iyo iskaashiyada kale ee Soomaaliya ay ku tallaabsanayso.\nThe Star ayaa sheegay in ay dhacday booqasho heerkeedu sarreeyo oo ay Soomaaliya ku tageen mas'uuliyiin sare sare oo Maraykan ah, kuwaas oo kala ahaa Safiirka Maraykanka ee Soomaaliya, Donald Yamamoto, iyo hoggaamiyaha ciidammada Maraykanka ee Afrika (AFRICOM) General Thomas Waldhauser. Waxay labada mas'uul kulamo la yeesheen Ra'iisal wasaaraha Soomaaliya Xasan Cali Kheyre iyo saraakiil sar sare oo ka tirsan militariga Soomaaliya.\nWargeyska wuxuu sheegay in wadahadalladaasi diiradda lagu saaray iskaashi amni oo dhexmaro labada dhinac, siiba in la sii hormariyo ciidammada Soomaaliya ee Danab oo tayadoodu sarreeyso.\nDanab, ayuu Wargeyska sheegay in lagu tilmaami karo ciidammada ugu tayada sarreeyo Soomaaliya, kuwaas oo yeelan doono ilaa shan guuto.\nWargeyska waxaa uu sidoo kale soo qaatay shirkii Maraykanka ku dhexmaray Ra'iisalwasaaraha Soomaaliya, Xasan Cali Kheyre, iyo la taliyaha arrimaha amniga ee madaxweyne Donald Trump, John Bolton. Waxaa shirkaasi sidoo kale ka qeyb-galay Wasiirka arrimaha horumarka ee Norway, Dag Inge Ulstein, taas oo loo baahan yahay, sida wargeysaka sheegay in Kenya aysan u deymo la'aanin maadaamma ay arrintu la xiriirto shidaalka laga helay badweynta Hindiya.\nXigashada Sawirka, The Star, Kenya\nXiriirka Soomaaliya iyo Kenya waxaa hareeyay muranka badda ee soo kala dhex-galay\nWargeyska ayaa sheegay in Maraykanka uu doonayo in ciidammadiisa kala soo baxo waddamo ay Soomaaliya ka mid tahay, iyadoo ciidammada Maraykanka ay haatan ku dhex-jiraan ciidammada Danab, oo loo diyaarinayo inay Al-Shabaab la dagaallamaan.\nWargeyska waxaa uu is weydiiyay sababta ay Kenya dhibbane ugu tahay "argegixisada". Waxaa kale oo is weydiiyay cidda ay tahay inay difaacdo madaxbanaanida Kenya, iyadoo dalalka kale ay arrintaas ka fakarayaan.\nMuranka Badda Kenya iyo Soomaaliya\nWargeyka wuxuu is weydiinayaa sababta ay Soomaaliya xilligan u dardargelisay inay waddamo kale u raadsato dhaqaale.\nWaxaa kale oo uu Waregsyka is weydiinayaa sababta ay Kenya uga hadli la'dahay kiiska maxkamadda cadaaladda ee dunida ee la xiriira muranka badda Soomaaliya iyo Kenya, maadaama bisha September ay soo dhawdahay, xiligaas oo uu wargeyska sheegayo in la filayo inuu soo baxo go'aanka maxkamadaasi.\nWargeyska ayaa sheegay in aysan suuragal ahayn in danaha Kenya ay iska indha-tiraan madaxda dalka iyo waddamada kaleba, wuxuuna inta raaciyay waxa ku dhacay go'aankii ahaa in la xiro xeryaha qaxootiga ee Dhadhaab, iyo in waaxda socdaalka ay diyaar u tahay in shacabka ay la wadaagto dadka ajnebiga ah ee ku sugan gudaha Kenya.\nWaxaa uu wargeyska warkiiska ku gaba-gabeeyay su'aal ah sida ay dowladda Kenya u kormeerto goobaha xuduudda ah ee dalka laga soo galo, si loo ilaaliyo danaha shacabka reer Kenya.\nAragti: Afrika uma baahna in Mareykanka uu wax u meeriyo\n47 Daqiiqadood ka hor\nWasiir caafimaad oo ku faantay dawo uu sameeyay sixirrow oo korona uu ku dhacay\nAfar ka mid ah dadkii caanka ahaa ee uu Mareykanka ku dilay Soomaaliya\n19 Jannaayo 2021\n18 Jannaayo 2021\nMaxaad ka garanaysaa qoyska reer Hargeysa ee leh magacyada cajiibka ah?\nMaxey tahay sababta sida naxariis darada ah loogu dilay Macallinka Oromada ah?\n17 Jannaayo 2021\nTaariikh kooban: mid ka mid ah gabdhihii ugu horeeyay ee ka hadla Radio Hargeysa oo geeriyootay\nXaliima Aden: Sababta ay gabadhan Soomaalida ah uga hartay 'fashion-ka'\nBaasaboor Soomaaliga sanadkan xaguu ka galay liiska dalalka adduunka?\nQaramada Midoobay oo ka walaacsan "kufsi baahsan oo laga soo sheegay" Tigray\nAfar arrimood oo Biden iyo Soomaalida khuseeya, balse Trump uu uga duwanaa


10 Aayadood oo Kitaabka Quduuska ah waa inaadan iloobin markaad xanuunsan tahay | TILMAAMAHA SALAADA\nBogga ugu weyn Aayadaha Baybalka 10 Aayadood oo Kitaabka ah waa inaadan iloobin markaad xanuunsan tahay\n10 Aayadood oo Kitaabka ah waa inaadan iloobin markaad xanuunsan tahay\nMaanta waxaan ka hadli doonaa 10 aayadood oo Kitaabka Quduuska ah oo ay tahay inaadan iloobin markaad jiran tahay. Markaynu nahay buka, waxa kaliya ee maskaxda ku soo dhacayaa waa sidaan u heli karno bogsasho. Xanuunku waa shay aad u xun. Mararka qaarkood waa nooc gaar ah jeesjees iyo tijaabinta rumaystuhu soo mari lahaa, xusuuso qisadii Ayuub ?. Xanuunka waxaa ka buuxa xanuun iyo murugo aad u badan. Waxaan baryayaa inaan midkeenna ku xanuunsan magaca Ciise.\nSi kastaba ha noqotee, haddii aad jiran tahay, halkan waxaa ah 10 aayadood oo Kitaabka Quduuska ah waa inaadan iloobin.\nMa jiraa mid idinka mid ah oo xanuunsanaya? Ha tukado. Ma jiraa qof faraxsan? Isagu ammaan ha ku gabyo. Mid bukaa ma idinku dhex jiraa? Ha u yeedho waayeellada kiniisadda, oo iyagu ha u duceeyeen, oo saliid ha ku mariyeen magaca Rabbiga.\nWaxaa jira bogsasho xagga ammaanta ah. Markaan Ilaah ammaano, waxaan ka bogsannaa dhammaan noocyada cudurrada ama cudurrada. Waa inaad sidoo kale xusuusnaataa in ducada waxtarka leh ee kuwa xaqa ah ay waxtar leedahay. Layaab ma leh in Qorniinku ku waaniyo in qofka buka u yeedho waayeellada kaniisadda, ha u duceeyeen oo ha ku caddeeyeen saliidda magaca Rabbiga.\nWaa inaadan iloobin in xanaaqku jebinayo harqoodka. Markii nin xanaaqay, harqoodkii cudurku wuu baabba'aa.\nHa cabsan, waayo, waan kula jiraa; Ha cabsan, waayo, waxaan ahay Ilaahaaga. Waan ku xoogayn doonaa, waanan ku caawin doonaa, oo waxaan kugu tiirin doonaa midigtayda xaqa ah.\nMararka qaarkood markaan xanuunsanno, waan argagaxnaa. Mararka qaarkood ma naqaanno waxa la sameeyo. Gaar ahaan markaan qaadanay daroogo oo ay u muuqato in xanuunka ama jirradu aysan iska dhammaan doonin. Mar walba ogow in Ilaah kula jiro xataa xanuunkaas xun oo uu kaa caawin doono.\nXanuunkaasi kaa adkaan maayo, markaad taas xusuusato, waxay ku siinaysaa awood aad kaga hortagto cudurka.\nOo baryada rumaysadku waxay badbaadin doontaa kii buka, oo Rabbigaa soo sara kicin doona. Oo hadduu dembiyo galay waa la cafiyi doonaa. Sidaa darteed midkiinba midka kale dembiyadiisa ha u qirto oo ha u duceeyo si aad u bogsataan. Baryada qofka xaqa ah waxay leedahay awood weyn markay shaqayso.\nXusuusnow in iimaan la'aantu aysan suurtogal ahayn in la raali geliyo Ilaah. Kan wax ka heli doona xagga Ilaah waa inuu rumaysto inuu isagu yahay Ilaah oo uu yahay kan u abaalguda kuwa isaga doondoona. Markaad ku tukatid iimaan, cudurku wuu baaba'ayaa. Ilaah wuu cafiyi doonaa dembi kasta oo keenaya xanuun noloshaada ah waadna bogsan doontaa.\nSi kastaba ha ahaatee, ka hor, waa inaad qirataa dembiyadaada. Xusuusnow kitaabka maahmaahyadu wuxuu leeyahay qofkii dembigiisa qariyaa ma liibaani doono laakiin kii qirta wuxuu heli doonaa naxariis. Qira dembigaaga, rumaysad ku bari oo waad ka bogsan doontaa jirradaas.\nSabuurka 30: 2-3\nRabbiyow Ilaahayow, adigaan kuu qayshaday oo adigu waad i bogsiisay. Rabbiyow, waxaad naftaydii ka soo qaadday She'ool, Waxaad igu soo noolaysay kuwa yaamayska ku dhaca.\nSayidku waa caawimaaddeenna haatan ee wakhtiga dhibaatada. Markay dhibka noloshu nagu soo boodo, waa inaynaan ka daalin inaan u ooyno caawimaad, caawimadeenu waxay ka iman doontaa xagga Rabbiga. Xusuusnow in Ilaah yahay kan soo celin kara caafimaad wanaagsan. Ha ku orod sterter helter meelo aadan gargaar ka heli karin, culayskaaga u gee sayidka xagga salaadda.\nSabuurka 103: 13-14\nSida aabbe carruurtiisa ugu naxo oo kale ayaa Rabbigu ugu naxaa kuwa isaga ka cabsada. Waayo, isagaa garanaya qaab -dhismeedkayaga; wuxuu xusuustaa inaan boodh nahay.\nIbliisku waxaa laga yaabaa inuu isku dayo inuu kugu soo dejiyo mid degdeg ah markaad jiran tahay. Waxaa laga yaabaa inaad qabtid dareen aad u xun oo ah in xanuunkaagu uusan dhammaanayn Tani waxay ku abuuri kartaa qalbigaaga cabsi aan fiicnayn.\nOgow tan nabadana ogow, Ilaahay ayaa kuu naxariisan doona. Haddii aabbahayaga adduunku u dhaqmo si sax ah si uu u muujiyo naxariista marka aan u baahanno mid, sidoo kale waa aabbahayaga jannada ku jira.\nKanu waa sabuur 41: 3\nRabbigu wuxuu isaga ku tiiriyaa sariirta buka; xanuunkiisa waxaad ku soo celinaysaa caafimaad buuxa.\nIlaah waa soo -celiye weyn. Wuxuu yiri wuxuu soo celin doonaa sanadihii ay dirxiga naga qaateen. Sidoo kale wuxuu kaloo ballanqaaday inuu nagu soo celin doono caafimaad buuxa. Isagu waa kan awooda inuu ina sii hayo, Isaga oo keliya ayaa awood u leh inuu soo celiyo caafimaadkii wanaagsanaa wuxuuna ballanqaaday inuu taas samayn doono. Ha cabsan, waayo, Ilaah baa kula jira.\nWaxaa mahad leh Ilaaha ah Aabbaha Rabbigeenna Ciise Masiix, oo ah Aabbaha naxariista leh iyo Ilaaha gargaarka oo dhan, kan naga qalbi qaboojiya dhibaatooyinkayaga oo dhan, si aannu ugu awoodno inaan ku raaxaynno kuwa dhibaataysan dhibaato kasta iyo nasashadan annaga qudhayadu Ilaah baa na qalbi qaboojiya.\nIlaah waa gargaarre. Wuxuu awood u leeyahay inuu na qalbi qaboojiyo wakhtiga aan dhibaataysan nahay. In kasta oo uu jiro xanuun aad u xun oo jirro ah, qalbigaagu wuxuu ku heli doonaa nabad xagga Rabbiga haddii aad aamminto Rabbiga oo aad isaga wax walba isaga uga tagto si uu u maareeyo.\nIi kaalaya kulligiin kuwiinna hawshaysan oo culaabaysanow, oo anigu waan idin nasin doonaa. Harqoodkayga dushayda ku qaata oo wax iga barta; Waayo, harqoodkaygu waa dhib yar yahay, oo rarkayguna waa fudud yahay.\nNaftaadu uma baahna nasasho gaaban marka aad xanuunsan tahay. Waxaad u baahan tahay uun wax kaa qaadi doona xanuunka oo ku siin doona nasasho sanqadh leh. Kuwo badan xitaa ma xasuusan karaan markii ugu dambeysay oo ay seexdeen habeen wanaagsan xanuun aan dhammaanayn. Qorniinku wuxuu leeyahay, ii kaalaya kulligiin kuwiinna hawshaysan oo culaabaysanow, waan idin nasin doonaa. Hadda waad taqaan meesha ku habboon ee aad ka heli karto nasasho, u tag rabbiga salaadda.\nWaxaan u malaynayaa in waxyaalaha wakhtigan la joogo lagu xanuunsadaa ayan istaahilin in lala simo ammaanta laynoo muujin doono.\nWaxaad tihiin dahab dab dhex mara. Marka dahabka ku jira qaab ceeriin ah la farsameeyo, wuxuu ka soo baxaa foornada isagoo ah khasnad la qiimeeyo. Sidaas oo kale Ilaah baa kuu diyaarinaya wax weyn. Farxad weyn baa jirta in la ogaado in wax walba ay si wadajir ah wanaag ugu wada shaqeeyaan kuwa Ilaah jecel.\nXanuunkan hadda jira waxba ma aha marka la barbar dhigo farxadda la soo bandhigi doono.\nKanu waa sabuur 50: 15\nI bari maalinta dhibi jirto; Waan ku samatabbixin doonaa, adiguna waad i ammaani doontaa.\nIlaah had iyo jeer wuxuu rabaa inuu isu muujiyo inuu yahay boqorka. Markaad dhib ku jirto, Rabbiga barya oo waad badbaadi doontaa.\narticle Previous5 Sababood oo ay tahay in Masiixi kasta Masiixiyiinta ku wacdiyo\nNext article5 Sababood Waa Inaad Ku Dadaashaa Inaad Ilaahay Si Wanaagsan U Ogaato\n20 Dhibcood Salaada Cabiraadaha Ramadaanka Biyaha Biya\n30 Salaadda cibaadadu waxay tilmaamaysaa koritaanka aan loo baahnayn ee uurka ilmaha\nDucada Badbaadinta Caruurta


Home Wararka Dowlada Puntland oo qabatay Qamri badan kaas oo meel fagaare ah lagu...\nDowlada Puntland oo qabatay Qamri badan kaas oo meel fagaare ah lagu gubay\nDowlada Puntland ayaa meel fagaare ah ku burburiyey dhalooyin badan oo ay ku jiraan maandooriyaha Khamriga oo horay ciidamada booliska ay ku guulyesteen in ay soo qabtaan.\nCiidamada ammaanka oo Howlgalo ay ka sameeyeen Magaalada iyo baraha Kantaroolada ayaa khamrigan gacanta ku dhigay sida sharaakisha ay shegeen , xili la qorsheenayey in si qarsoodi ah loo geliyo Magaaladaaas.\nqamrigaan ayaa waxa uu ka soo galaa dalka Itoobiya isaga oo Loo sii gudbiyo magaalooyin ka tirsan Soomaaliya iyo Somaliland.\nTaliyaha booliska gobolka sanaag Cabdikariin maxamed Cabdulle xanaf ayaa sheegay in tallaabo laga qaadi doono cid kasta oo lagu qabtay falkaan sharcigana la hor keeni doono.\nGudoomiyaha maxkamadda aramada koobaad ee gobolka sanaag Maxamuud Faarax Xarigle ayaa sheegay in xukun lagu riday ragii watay qamriga gacantana ay ku hayaan garigii qamrigaan lagu waday.\nGoobta lagu burburiyey qamrigaan waxaa goobjoog ka ahaa Ku-simaha Guddoomiyaha Maxkamadda, Xeer ilaalinta ,taliyaha booliska gobolkaaas iyo Saraakiil Ciidan oo kale kuwaas oo qeyb ka ahaa mas’uuliyiinta halkaas ku sugneyd.


Puntland oo tababartay ciidan la dagaallama burcad badeedda - BBC News Somali\nPuntland oo tababartay ciidan la dagaallama burcad badeedda\n29 Nofembar 2010\nImage caption Burcad badeed Soomaali ah\nMagaalada Bosaso waxaa maanta lagu qabtay xaflad ballaaran oo lagu maamuusayo qalinjebinta kooxdii ugu horraysay ee ka mid ah ciidanka badda ee Puntland taas oo dhamaysay tababar halkaas uga socday. Ciidankan waxaa loogu talagalay la dagaallanka burcadda badaha iyo degaannada berriga ee ku xeeran badaha Puntland.\nCiidanka tababarka dhammaystay oo ay tiradiisu gaarayso 155 askeri wuxuu qayb ka yahay ciidankii ugu horreeyay ee badeed oo uu yeesho maamulka Puntland kaas oo loogu talagalayo inuu dagaal toos ah la galo burcadda badaha ee ka qaraabata badaha Soomaaliya ku xeeran gaar ahaan dhinaca Puntland.\nXafladdii xiritaanka tababarka ciidanka badaha ee maanta oo lagu qabtay xarun cusub oo ciidankaasi leehayay oo ku taalla duleedka magaalada Bosaso waxaa ka qaybgalay masuuliyiin ka tirsan dawladda, hay’adaha caalamiga, dadwaynaha iyo xubno kale oo lagu martiqaaday.\nMadaxwayne ku xigeenka Puntland Cabdisamad Cali Shire oo kulankaas ka hadlay ayaa ka warramay ahmiyadda ciidankaasi leeyahay iyo baahida loo qabo waqtigan ciidan badeed ka qaybgala dadaalka loogu jiro ka hortagga burcadda badaha ee ka hawlgala xeebaha Soomaaliya ku aaddan kuwaa soo khalkhal xoog leh geliyay ganacsiga iyo isusu socodka badeecadaha caalamka.\nIntii ay socotay maanta xafladda xiritaanka tababarka ciidanka badda ee Puntland waxaa si qoto dheer looga hadlay in marka laga yimaado dhibaatada caalami ee burcadda baduhu ay ku hayaan adduunka in dhibaatooyin kale oo baaxad leh ay ku hayaan dadka Soomaalida ah.\nSicir-barar xoog leh kaas oo sare u qaaday qiimaha badeecadaha daruuriga ah, dhaqan-xumo baahsan, faafidda mukhadaraadka noocyadiisa kala duwan, fal-dembiyeedka dilku ugu horreeyo iyo arrimo kale oo Soomaaliya ka taagan ayaa la tilmaamay in burcadda baduhu ay horsed ka yihiin.\nImage caption Xeebaha Soomaaliya ayaa waxa ku sugan ciidamo ajnabi ah oo la dagaallama burcad badeedda\nMasuuliyiinta ciidanka tababarka dhammaystay oo iyana ka hadlay munaasabadaas ayaa sheegay in ciidanku qaatay tababar ku filan oo ay ku gudan karaan hawsha adag ee sugaysa waxana lagu wadaa in ciidanka badaha ee Puntland uu si dhaqso ah uga hawlgalo meelihii loogu talagalay.\nSida ay sheegayaan saraakiisha dawladdu waxaa qorshuhu yahay in tirada guud ee cidanka badaha Puntland la gaarsiyo 1050 askeri oo ka hawlgeli doona gudaha badaha iyo degmooyinka xeebaha oo ay ka mid tahay magaalada Eyl oo horay u ahaan jirtay saldhig muhim u ah burcadda badaha ee ka hawlgasha xeebaha ku aaddan Puntland.\nWaqtigan xaadirka ah marka la eego degaannada Puntland waxaa muuqata in laga nafisay maraakiibta la afduubo ka dibna la geeyo xeebaha Puntland taas oo ka dambaysay olole xoog leh oo maamulku ku qaaday burcadda badaha.\nTaas waxay hoos u dhigtay dhaqdhaqaaqii burcadda badaha ee ka hawlgeli jirtay xeebaha Puntland ka dib markii xabsiga la dhigay in ka badan 300 oo burcadda ka tirsan kuwaas ku xukuman sannado badan waxana saraakiisha xabsiyadu ay xaqiijiyeen in kala bar maxaabiista lagu hayo xabsiyada Puntland ay ka soo jeedaan burcadda badaha.\nHaddii mashruucani noqdo mid taabbagala waxaa rajo wanaagsan laga qabi karaa in la xakameeyo burcadda badaha ee jahwareerka iyo khal-khalka ku ridday Soomaalida iyo caalamlka inkasta oo markaa laga yaabo in baahi loo qabi karo sidii loo jihayn lahaa dhallinyarada faraha badan ee ku sugan degmooyinka xeebaha kuwaas oo la hiyi-kacay dhaqaalaha faraha badan ee laga helo afduubka maraakiibta.